qundao/data-zh-poetry huggingface dataset:
送潘少丞还岭南
作者：胡应麟
朝代：明

把袂都门别思浓，河梁寒色照双龙。官閒暂乞文园病，宦拙那能骑省容。鹤梦西樵云惨淡，羊裘南海月蒙茸。莫誇贺监当年赐，不尽梅花四百峰。
送熊茂初之闽中
作者：胡应麟
朝代：明

才子成都第一流，含香遥下凤凰楼。词场蚤压三千客，酒户偏宜十万侯。金钥夜悬青琐梦，玉箫晴引赤城游。新诗九曲留题遍，莫忘飞鸿瀫水头。
送王中叔比部北上二首
作者：胡应麟
朝代：明

乍拥三秋楫，言乘八月涛。日华仙掌近，云色帝城高。狱底占龙气，池头忆凤毛。羡他词赋客，强半在西曹。大旆飞红叶，闲门闭绿苔。双蛾辞玉洞，独马赴金台。瓮挈中泠去，藜招太乙来。君王受釐夕，刺刺叹雄才。
送王中叔比部北上二首·其一
作者：胡应麟
朝代：明

乍拥三秋楫，言乘八月涛。日华仙掌近，云色帝城高。狱底占龙气，池头忆凤毛。羡他词赋客，强半在西曹。
送王中叔比部北上二首·其二
作者：胡应麟
朝代：明

大旆飞红叶，闲门闭绿苔。双蛾辞玉洞，独马赴金台。瓮挈中泠去，藜招太乙来。君王受釐夕，刺刺叹雄才。
送王令自钱塘博士迁富春
作者：胡应麟
朝代：明

祖帐西泠畔，骊歌薄暮闻。一毡犹挂雪，双舄已乘云。官舍新栽秫，黉池旧荐芹。知君政成后，弦颂绕江濆。
送王伯固之临漳
作者：胡应麟
朝代：明

承恩出尚方，跃马向临漳。身是王乔族，官邻子晋乡。芙蓉周阙紫，松柏魏台苍。预听鸣琴日，阳春满未央。
送王使君之滇中六首
作者：胡应麟
朝代：明

楼船秋水平，汝向碧鸡城。绛殿分符别，黄堂视篆行。万山藏贵竹，孤岛辟昆明。烂漫东方骑，遥知夹路迎。诏书来日下，行色动江皋。卤簿专城贵，旌旗列郡豪。檄传巴俗远，诗到夜郎高。何处看铜柱，飞扬勒彩毫。铜鱼分绝塞，金马问长途。地入三苗险，天悬六诏孤。中华传制作，异域上舆图。新酿椰阴满，何妨醉百觚。不堪垂老态，仍对欲分襟。杖拟携邛竹，船应载郁林。夷歌传白璧，汉诏锡黄金。何似长安吏，穷年问陆沈。西南天欲尽，剖竹问罗夷。想像千村外，驱驰九驿时。山行忘蜀道，水战息昆池。卧阁桄榔下，能无咏别离。迢遥丹凤诏，灿烂白狼篇。弭盖朝行僰，飞槎夜入滇。长途山作地，大泽海为天。绝域阳春布，无劳话瘴烟。
送王使君之滇中六首·其一
作者：胡应麟
朝代：明

楼船秋水平，汝向碧鸡城。绛殿分符别，黄堂视篆行。万山藏贵竹，孤岛辟昆明。烂漫东方骑，遥知夹路迎。
送王使君之滇中六首·其三
作者：胡应麟
朝代：明

铜鱼分绝塞，金马问长途。地入三苗险，天悬六诏孤。中华传制作，异域上舆图。新酿椰阴满，何妨醉百觚。
送王使君之滇中六首·其二
作者：胡应麟
朝代：明

诏书来日下，行色动江皋。卤簿专城贵，旌旗列郡豪。檄传巴俗远，诗到夜郎高。何处看铜柱，飞扬勒彩毫。
送王使君之滇中六首·其五
作者：胡应麟
朝代：明

西南天欲尽，剖竹问罗夷。想像千村外，驱驰九驿时。山行忘蜀道，水战息昆池。卧阁桄榔下，能无咏别离。
送王使君之滇中六首·其六
作者：胡应麟
朝代：明

迢遥丹凤诏，灿烂白狼篇。弭盖朝行僰，飞槎夜入滇。长途山作地，大泽海为天。绝域阳春布，无劳话瘴烟。
送王使君之滇中六首·其四
作者：胡应麟
朝代：明

不堪垂老态，仍对欲分襟。杖拟携邛竹，船应载郁林。夷歌传白璧，汉诏锡黄金。何似长安吏，穷年问陆沈。
送王先辈还二华
作者：胡应麟
朝代：明

匹马言归太华颠，五陵行色暮飘然。游吴卫玠名偏重，入越中郎赋已传。白阁云霞孤剑底，黄河星斗一尊前。无嗟片语天南北，屈指看花汉殿年。
送王大行使岭外
作者：胡应麟
朝代：明

迢递双旌色，朝行大海东。天垂鹏翼尽，日照蜃楼空。玉节诸番卫，金函万国同。归来铜柱畔，题赋尉陀宫。
送王山人游秦中
作者：胡应麟
朝代：明

斗酒山城暮，东风怅别离。天青游华日，地紫入关时。博望千年苑，昆明万古池。平生飞动兴，合遣杖藜知。
送王廷尉还东阳
作者：胡应麟
朝代：明

昼游兰渚上，花色艳簪裾。旧翥双凫舄，新驰驷马车。红云燕日近，绿水婺星虚。藉藉张廷尉，高门葺故居。
送王思延还洛中兼询陈别驾耀文
作者：胡应麟
朝代：明

崧高云色正嵯峨，拂袖言归故绿萝。三箭流星传紫塞，片帆飞雪渡黄河。从余结袜心犹素，羡尔投簪发未皤。问讯颍川痴别驾，君苗焚笔近如何。
送王文学还武昌时以陈从训书至
作者：胡应麟
朝代：明

问姓曾惊座，藏名类接舆。到偕京口雁，归趁武昌鱼。竹素千秋上，芸编万帙馀。相逢不成醉，天末意何如。
送王次公入贺万寿
作者：胡应麟
朝代：明

屐底山川遍七闽，仍将金镜入枫宸。三为大国抡文吏，两作中朝献寿臣。拄笏露华流紫殿，称觞霞色动青旻。为知燕锡承明后，首问华阳击筑人。
送王次公观察视学关中六首
作者：胡应麟
朝代：明

咫尺除书气象新，渐看霄汉问词臣。文章一代初推毂，名姓三朝旧斲轮。露冕星光遥动邺，褰帷雪色欲飞秦。柏梁台殿抽毫处，年少谁当属和人。牙旌初入豫章台，绣钺俄看灞上开。把袂云霞匡续去，飞书河岳巨灵来。公馀雁塔谁高倡，客满龙门孰上才。寂莫汉庭迁史宅，遗踪一为问蒿莱。绛帐遥趋大国风，悬腰双剑拂长虹。旋收骏骨过秦市，尽辇蛾眉入汉宫。紫阁烟霞晴望里，黄河冰雪醉吟中。惊看岳顶重题后，万古金天色对雄。拂袖骊歌共黯然，青山孤照越门筵。蓝田画好推摩诘，灞岸诗成忆仲宣。朝日未央千榭起，暮钟长乐万家悬。何愁肺病当年事，对倚金茎玉露前。鼓吹朝巡百二州，五陵花色傍行驺。山回菡萏终南出，殿锁芙蓉太液愁。异日诸儒传白虎，早时多士识青牛。葡萄细酌咸阳夜，好是经过旧酒楼。西征车骑去翩翩，夹道争迎使者贤。执宪盛推何李后，雕文重识汉秦先。幨帷翠逼长安柳，杖屐青携太华莲。莫以上林秋雁尽，缄题凭寄白门船。
送王次公观察视学关中六首·其一
作者：胡应麟
朝代：明

咫尺除书气象新，渐看霄汉问词臣。文章一代初推毂，名姓三朝旧斲轮。露冕星光遥动邺，褰帷雪色欲飞秦。柏梁台殿抽毫处，年少谁当属和人。
送王次公观察视学关中六首·其三
作者：胡应麟
朝代：明

绛帐遥趋大国风，悬腰双剑拂长虹。旋收骏骨过秦市，尽辇蛾眉入汉宫。紫阁烟霞晴望里，黄河冰雪醉吟中。惊看岳顶重题后，万古金天色对雄。
送王次公观察视学关中六首·其二
作者：胡应麟
朝代：明

牙旌初入豫章台，绣钺俄看灞上开。把袂云霞匡续去，飞书河岳巨灵来。公馀雁塔谁高倡，客满龙门孰上才。寂莫汉庭迁史宅，遗踪一为问蒿莱。
送王次公观察视学关中六首·其五
作者：胡应麟
朝代：明

鼓吹朝巡百二州，五陵花色傍行驺。山回菡萏终南出，殿锁芙蓉太液愁。异日诸儒传白虎，早时多士识青牛。葡萄细酌咸阳夜，好是经过旧酒楼。
送王次公观察视学关中六首·其六
作者：胡应麟
朝代：明

西征车骑去翩翩，夹道争迎使者贤。执宪盛推何李后，雕文重识汉秦先。幨帷翠逼长安柳，杖屐青携太华莲。莫以上林秋雁尽，缄题凭寄白门船。
送王次公观察视学关中六首·其四
作者：胡应麟
朝代：明

拂袖骊歌共黯然，青山孤照越门筵。蓝田画好推摩诘，灞岸诗成忆仲宣。朝日未央千榭起，暮钟长乐万家悬。何愁肺病当年事，对倚金茎玉露前。
送王水部之钱塘
作者：胡应麟
朝代：明

乍捧周王檄，言乘汉使槎。赋抡新竹箭，吟恋旧梅花。海曙占霞色，江明逗日华。楼台笼紫气，城郭护青沙。故国吴都稻，春山越井茶。应知苧萝艳，十载抱溪纱。
送王永叔入都四首
作者：胡应麟
朝代：明

大旆翩翩越水滨，朝天白马向枫宸。飞扬跋扈千秋思，磊砢峥嵘八尺身。兴里平原宁计日，欢来河朔动经旬。谁言綵笔偏词赋，已卜螭头气象新。垆头促膝又吾曹，斫地王郎思独豪。九陌霞光迎剑佩，千山云色度旌旄。中朝奏疏关辰极，故国音书问海涛。尚忆春明门外事，红牙催拍斗持螯。吴山晴色堕高牙，歌阕骊驹兴未涯。锦绶乍抛沧海月，绯袍犹绾赤城霞。垣扉烛影宵分直，禁闼棋声午放衙。明发武林关外路，尽将离恨入征笳。把袂钱塘又别筵，升沈往事一潸然。公车贾傅仝游日，帝里班生独上年。握麈何天非碣石，抽毫无地不甘泉。亦知疏草焚难尽，谏猎书成太史传。
送王永叔入都四首·其一
作者：胡应麟
朝代：明

大旆翩翩越水滨，朝天白马向枫宸。飞扬跋扈千秋思，磊砢峥嵘八尺身。兴里平原宁计日，欢来河朔动经旬。谁言綵笔偏词赋，已卜螭头气象新。
送王永叔入都四首·其三
作者：胡应麟
朝代：明

吴山晴色堕高牙，歌阕骊驹兴未涯。锦绶乍抛沧海月，绯袍犹绾赤城霞。垣扉烛影宵分直，禁闼棋声午放衙。明发武林关外路，尽将离恨入征笳。
送王永叔入都四首·其二
作者：胡应麟
朝代：明

垆头促膝又吾曹，斫地王郎思独豪。九陌霞光迎剑佩，千山云色度旌旄。中朝奏疏关辰极，故国音书问海涛。尚忆春明门外事，红牙催拍斗持螯。
送王永叔入都四首·其四
作者：胡应麟
朝代：明

把袂钱塘又别筵，升沈往事一潸然。公车贾傅仝游日，帝里班生独上年。握麈何天非碣石，抽毫无地不甘泉。亦知疏草焚难尽，谏猎书成太史传。
送王生之白狼幕中二首
作者：胡应麟
朝代：明

不逐游閒抱隐囊，翩翩结束事戎行。闺中秋夜长如许，莫遣音书断白狼。廿载封狼忆旧筹，悬腰霜色粲吴钩。殷勤脱赠秋风里，五夜飞餐日逐头。
送王生之白狼幕中二首·其一
作者：胡应麟
朝代：明

不逐游閒抱隐囊，翩翩结束事戎行。闺中秋夜长如许，莫遣音书断白狼。
送王生之白狼幕中二首·其二
作者：胡应麟
朝代：明

廿载封狼忆旧筹，悬腰霜色粲吴钩。殷勤脱赠秋风里，五夜飞餐日逐头。
送王遵考使君之岭南
作者：胡应麟
朝代：明

卤簿春风出禁城，骖驔五马向人鸣。南州桂树传新赋，东阁梅花问旧盟。铜柱乱云行处合，金门残月望回明。名山莫恋罗浮色，前殿长杨识姓名。
送盛山人泰父奉母南归
作者：胡应麟
朝代：明

风色萧萧散酒徒，一蓑随处占菰芦。将亲南下非潘岳，逐子东还是大姑。残月夜投瓜步远，断霞朝拥石城孤。飞流百尺兰阴下，倘觅玄真旧钓舻。
送祝如华二首
作者：胡应麟
朝代：明

抗手玄亭话别离，青衫憔悴越江湄。那堪独宿孤舟上，潮落钱塘夜雨时。十载高山托素琴，朱弦无处觅知音。飞霜落月河桥畔，惆怅行人发武陵。
送祝如华二首·其一
作者：胡应麟
朝代：明

抗手玄亭话别离，青衫憔悴越江湄。那堪独宿孤舟上，潮落钱塘夜雨时。
送祝如华二首·其二
作者：胡应麟
朝代：明

十载高山托素琴，朱弦无处觅知音。飞霜落月河桥畔，惆怅行人发武陵。
送祥光还白门四首
作者：胡应麟
朝代：明

为爱三山色，金焦问法幢。一酌中泠水，浮杯夜渡江。布衲披云去，蒲团向月裁。故园芳草色，应遍雨花台。片锡长安去，珠林照紫霞。横经高座寺，讲席半天花。四百南朝寺，青鞋处处游。何方驻瓢笠，古刹寄牛头。
送祥光还白门四首·其一
作者：胡应麟
朝代：明

为爱三山色，金焦问法幢。一酌中泠水，浮杯夜渡江。
送祥光还白门四首·其三
作者：胡应麟
朝代：明

片锡长安去，珠林照紫霞。横经高座寺，讲席半天花。
送祥光还白门四首·其二
作者：胡应麟
朝代：明

布衲披云去，蒲团向月裁。故园芳草色，应遍雨花台。
送祥光还白门四首·其四
作者：胡应麟
朝代：明

四百南朝寺，青鞋处处游。何方驻瓢笠，古刹寄牛头。
送程仲凯之两都
作者：胡应麟
朝代：明

五夜山阴兴独乘，海天遥望白云凝。囊携剑色过燕市，船载箫声出广陵。何处新诗酬北雁，当年奇气羡南鹏。高台倘遇荆丹辈，好上黄金第一层。
送章博士之昆山
作者：胡应麟
朝代：明

共作燕台客，君归思欲狂。双鸿驰海岸，独马倦河梁。故国兰苕近，新斋苜蓿长。昆冈偕片玉，献岁到明堂。
送章宗理纳言使楚中
作者：胡应麟
朝代：明

辉煌丹诏出蓬莱，窈窕玄关闭绿苔。剑佩青云辞玉阙，衣冠红日下银台。河桥薄暮蝉声起，驿路深秋雁阵来。漫忆观棋淝水上，苍生元属谢公材。
送章秀才从军
作者：胡应麟
朝代：明

白草暮萧萧，黄榆叶半飘。四时风不断，经岁雪难消。大碛逢侦骑，平沙见射雕。兵锋随所指，百战静氛妖。
送章行父之景州
作者：胡应麟
朝代：明

五载玄亭忆问奇，秋风晨起出关时。天涯客况谁青眼，海岱人伦见白眉。一水移舟燕月堕，千峰摇笔岱云驰。铜驼陌上花如锦，大有山公醉接䍦。
送管山人游吴
作者：胡应麟
朝代：明

束书回首问沧溟，何处逢人话客星。三竺暮云藜杖紫，五湖春日布帆青。关心雁阵愁边落，拂面骊歌醉里听。归去万峰林屋底，好携鸾鹤报山灵。
送罗浮陈山人
作者：胡应麟
朝代：明

挥手元龙客思遐，十年豪气共天涯。愁深白下三秋月，梦入朱明万树霞。卧榻经年闻帝座，支机何处问仙槎。乐游原上飞霜色，惆怅离心折暮笳。
送胡将军之辽左
作者：胡应麟
朝代：明

片雨都门霁，飞花照别筵。旧持横海节，新隶伏波船。鼓吹渔阳外，旌旄鸭绿前。归来歌杕杜，金印出甘泉。乍拂千金剑，仍为万里行。长缨纾北望，大纛赋东征。钜鹿云连塞，卢龙雪照营。春风蓟城畔，猎猎动飞旌。
送胡将军之辽左·其一
作者：胡应麟
朝代：明

片雨都门霁，飞花照别筵。旧持横海节，新隶伏波船。鼓吹渔阳外，旌旄鸭绿前。归来歌杕杜，金印出甘泉。
送胡将军之辽左·其二
作者：胡应麟
朝代：明

乍拂千金剑，仍为万里行。长缨纾北望，大纛赋东征。钜鹿云连塞，卢龙雪照营。春风蓟城畔，猎猎动飞旌。
送胡文父还匡庐五首
作者：胡应麟
朝代：明

尔去匡庐第一峰，翠屏千叠紫烟重。何时共拾金光草，对倚青冥跨白龙。秀出香炉万岭西，远公精舍夕阳低。怜君我欲逃禅去，相逐寒云住虎溪。栖隐峰头树色分，传书遥寄紫阳君。一声铁笛千林晚，片片桃花落彩云。闻说年来李梦阳，青鞋曾遍踏苍茫。扶筇何处天池近，指点银河百尺长。九叠云屏雾雨馀，海风江月望来虚。携书倘逐青莲兴，乞取匡君旧结庐。
送胡文父还匡庐五首·其一
作者：胡应麟
朝代：明

尔去匡庐第一峰，翠屏千叠紫烟重。何时共拾金光草，对倚青冥跨白龙。
送胡文父还匡庐五首·其三
作者：胡应麟
朝代：明

栖隐峰头树色分，传书遥寄紫阳君。一声铁笛千林晚，片片桃花落彩云。
送胡文父还匡庐五首·其二
作者：胡应麟
朝代：明

秀出香炉万岭西，远公精舍夕阳低。怜君我欲逃禅去，相逐寒云住虎溪。
送胡文父还匡庐五首·其五
作者：胡应麟
朝代：明

九叠云屏雾雨馀，海风江月望来虚。携书倘逐青莲兴，乞取匡君旧结庐。
送胡文父还匡庐五首·其四
作者：胡应麟
朝代：明

闻说年来李梦阳，青鞋曾遍踏苍茫。扶筇何处天池近，指点银河百尺长。
送胡昌世还岭南
作者：胡应麟
朝代：明

漫道虹光烛斗躔，尘埃犹蚀旧龙泉。不禁徐干成中论，谁识扬雄抱太玄。桂树霜林孤渚外，梅花乡国乱峰前。罗浮翠羽人如玉，绝胜长安杜曲眠。
送胡计部督饷仪真时二山人将南归
作者：胡应麟
朝代：明

旌旆遥遥海色开，燕城春雪照离杯。分耕乍息秦兵战，转饷仍劳汉使才。京口云山围省署，广陵花月傍楼台。烟涛极目淮流阻，绝塞谁传锦字回。
送艾都阃督饷淮上
作者：胡应麟
朝代：明

九边刍挽急，飞将岂辞劳。独坐黄龙舸，长驱白鹭涛。江花明绣箙，海日拥征袍。横槊风流在，遥天伫彩毫。
送苏叔大还岭南并游白下江都买妾
作者：胡应麟
朝代：明

一枝南海见琅玕，词赋翩翩刷羽翰。彩笔半倾鹦鹉座，青衣群着鵔鸃冠。言寻桃叶江都去，不待梅花碣石残。我亦南中行买宅，春风藜杖到长干。
送苏君禹观察之岭右八首
作者：胡应麟
朝代：明

握手衡门思欲狂，相逢如梦在河梁。三年素札咸阳断，十日青尊瀫水长。绝塞风云悬马首，大荒岐路出羊肠。因君一问龙标尉，明月梅花遍夜郎。极目遐荒共黯然，苍梧何处问楼船。天穷象郡千峰外，地隐龙城六洞前。飞诏金门频计日，传书铜柱易经年。无劳更阅河东记，海色黄溪昼夜悬。万里襜帷涉瘴氛，炎州风物向来闻。罗池翠羽多充赋，林邑鲛珠竞购文。豆蔻飞花园似雪，桄榔垂叶路如云。伏波祠庙经行处，一奠椒浆桂水滨。腰下双悬玉鹿卢，拂天雄剑倚昆吾。褰帷雾洗三苗窟，露冕霜飞百粤途。荔子尚祠迁客否，蕉花能忆美人无。七星岩畔题诗过，羡杀朱幡在画图。锦席孤飞散曙鸦，如椽双笔气凌霞。遐荒词赋传中国，绝徼文章配大家。漓水瘴云行驻节，郁林奇石坐当衙。红潮醉颊槟榔熟，努力朝餐望里加。万山行尽见牂牁，处处椰浆酌叵罗。赤日猩鼯啼古洞，青天龙蜃出层波。风生羽节炎威静，露洗牙旗瘴色和。好作刺桐花下客，细吹芦笛听夷歌。双旌行色暮萧萧，天地西南问泬寥。姓字始兴悬竹帛，功名新息树铜标。藤江水溢青萝近，荔峪岚深翠障遥。珍重大廷思綵笔，看君六翮上层霄。焕烂新除下玉宸，聊从殊域试经纶。传书己见回周史，谕檄能无待汉臣。夜月三花流皂盖，朝霞八桂上朱轮。玄亭咫尺堪谁守，一盼东阳问字人。
送苏君禹观察之岭右八首·其一
作者：胡应麟
朝代：明

握手衡门思欲狂，相逢如梦在河梁。三年素札咸阳断，十日青尊瀫水长。绝塞风云悬马首，大荒岐路出羊肠。因君一问龙标尉，明月梅花遍夜郎。
送苏君禹观察之岭右八首·其七
作者：胡应麟
朝代：明

双旌行色暮萧萧，天地西南问泬寥。姓字始兴悬竹帛，功名新息树铜标。藤江水溢青萝近，荔峪岚深翠障遥。珍重大廷思綵笔，看君六翮上层霄。
送苏君禹观察之岭右八首·其三
作者：胡应麟
朝代：明

万里襜帷涉瘴氛，炎州风物向来闻。罗池翠羽多充赋，林邑鲛珠竞购文。豆蔻飞花园似雪，桄榔垂叶路如云。伏波祠庙经行处，一奠椒浆桂水滨。
送苏君禹观察之岭右八首·其二
作者：胡应麟
朝代：明

极目遐荒共黯然，苍梧何处问楼船。天穷象郡千峰外，地隐龙城六洞前。飞诏金门频计日，传书铜柱易经年。无劳更阅河东记，海色黄溪昼夜悬。
送苏君禹观察之岭右八首·其五
作者：胡应麟
朝代：明

锦席孤飞散曙鸦，如椽双笔气凌霞。遐荒词赋传中国，绝徼文章配大家。漓水瘴云行驻节，郁林奇石坐当衙。红潮醉颊槟榔熟，努力朝餐望里加。
送苏君禹观察之岭右八首·其八
作者：胡应麟
朝代：明

焕烂新除下玉宸，聊从殊域试经纶。传书己见回周史，谕檄能无待汉臣。夜月三花流皂盖，朝霞八桂上朱轮。玄亭咫尺堪谁守，一盼东阳问字人。
送苏君禹观察之岭右八首·其六
作者：胡应麟
朝代：明

万山行尽见牂牁，处处椰浆酌叵罗。赤日猩鼯啼古洞，青天龙蜃出层波。风生羽节炎威静，露洗牙旗瘴色和。好作刺桐花下客，细吹芦笛听夷歌。
送苏君禹观察之岭右八首·其四
作者：胡应麟
朝代：明

腰下双悬玉鹿卢，拂天雄剑倚昆吾。褰帷雾洗三苗窟，露冕霜飞百粤途。荔子尚祠迁客否，蕉花能忆美人无。七星岩畔题诗过，羡杀朱幡在画图。
送范使君之寿州
作者：胡应麟
朝代：明

骖驔五马尽骅骝，灿烂双龙拂斗牛。圜土西曹推执法，专城南国借名流。徐方树色侵官道，濠上花香扑郡楼。为探霍林天远近，秋风行拉巨卿游。
送范参军之白下
作者：胡应麟
朝代：明

藉甚参军鲍照贤，携书遥赴秣陵船。清江桃叶怀人夜，渌水莲花作吏年。大府旌旗朝宴合，高门袍笏昼游旋。峥嵘鳷鹊金波丽，赋就先从洛下传。
送萧司空之南都四首
作者：胡应麟
朝代：明

剑履新南国，旌旗旧朔方。一麾移细柳，万舸静扶桑。虎豹军容肃，麒麟帝眷长。异时书太史，宁复论平阳。灿烂熊车度，逶迤凤阙来。戈鋋千堠列，卤簿百城开。日近司空座，星移上将台。大廷推相国，谁并酂侯才。组练过吴会，衣冠入汉宫。日光摇画戟，霞色射彤弓。渤海三秋静，潢池四望空。未应劳梦卜，天意属非熊。鼓吹出江皋，前驱意气豪。射潮收万弩，横海列千舠。日月瞻黄屋，云霞护锦袍。秣陵花似绮，烂漫待抽毫。
送萧司空之南都四首·其一
作者：胡应麟
朝代：明

剑履新南国，旌旗旧朔方。一麾移细柳，万舸静扶桑。虎豹军容肃，麒麟帝眷长。异时书太史，宁复论平阳。
送萧司空之南都四首·其三
作者：胡应麟
朝代：明

组练过吴会，衣冠入汉宫。日光摇画戟，霞色射彤弓。渤海三秋静，潢池四望空。未应劳梦卜，天意属非熊。
送萧司空之南都四首·其二
作者：胡应麟
朝代：明

灿烂熊车度，逶迤凤阙来。戈鋋千堠列，卤簿百城开。日近司空座，星移上将台。大廷推相国，谁并酂侯才。
送萧司空之南都四首·其四
作者：胡应麟
朝代：明

鼓吹出江皋，前驱意气豪。射潮收万弩，横海列千舠。日月瞻黄屋，云霞护锦袍。秣陵花似绮，烂漫待抽毫。
送董大之会稽
作者：胡应麟
朝代：明

风雪离人下灞桥，长歌不断董娇娆。梅花两岸清溪色，船到西兴正落潮。
送蒋祠部北上
作者：胡应麟
朝代：明

岂意青云客，飘然过草堂。龙门留问字，凤阁待含香。万树长杨外，千花太液傍。何人年弱冠，议礼动明堂。
送裕卿二首
作者：胡应麟
朝代：明

贳酒都亭旅思长，相看那忍别离觞。单车客去华阳社，万里人归越峤霜。岐路东西空哽咽，乾坤南北共行藏。丹霞树树秦源底，尺地还堪寄草堂。一夜骊歌绕蓟门，青山何处不销魂。怀乡杜甫心元壮，去国张仪舌尚存。梦断河梁燕雪阻，星移严濑海云昏。他时倘问兰陵宅，风雨犹堪共一樽。
送裕卿二首·其一
作者：胡应麟
朝代：明

贳酒都亭旅思长，相看那忍别离觞。单车客去华阳社，万里人归越峤霜。岐路东西空哽咽，乾坤南北共行藏。丹霞树树秦源底，尺地还堪寄草堂。
送裕卿二首·其二
作者：胡应麟
朝代：明

一夜骊歌绕蓟门，青山何处不销魂。怀乡杜甫心元壮，去国张仪舌尚存。梦断河梁燕雪阻，星移严濑海云昏。他时倘问兰陵宅，风雨犹堪共一樽。
送谢中丞入都
作者：胡应麟
朝代：明

剑履辉煌入汉关，苍生遥指谢公还。千营夜发鲸鲵静，万戟晴开虎豹閒。紫电朱旗分野色，赤霄华衮近天颜。承明几度看花暇，飞梦犹过海上山。
送谢友可还临川
作者：胡应麟
朝代：明

斗酒都亭落日悬，清霜红叶舞离筵。长驱骏足燕台上，少别螭头汉殿前。秋事转深陶令菊，归期曾约远公莲。东风韦曲花千树，早发浔阳下濑船。
送谢文度还武夷二首
作者：胡应麟
朝代：明

长江天际一帆开，拂袖离歌下越台。君去幔亭回首望，霞光犹似赤城来。凄风残月大江濆，送尔津亭见白云。摇落万山秋色里，何人同谒武夷君。
送谢文度还武夷二首·其一
作者：胡应麟
朝代：明

长江天际一帆开，拂袖离歌下越台。君去幔亭回首望，霞光犹似赤城来。
送谢文度还武夷二首·其二
作者：胡应麟
朝代：明

凄风残月大江濆，送尔津亭见白云。摇落万山秋色里，何人同谒武夷君。
送赵别驾
作者：胡应麟
朝代：明

参军曾入幕，别驾复移舟。渌水莲花隔，清溪杜若留。莺声吴甸晓，骑火粤山秋。好作师雄梦，罗浮问旧游。
送赵参军
作者：胡应麟
朝代：明

矫矫平津客，林间识仲容。传家留一鹤，入幕佩双龙。树色辽城近，花香汉殿重。尚期明月下，忆汝汎芙蓉。
送赵太史之岭南五首
作者：胡应麟
朝代：明

一麾辞禁阙，万里赴长沙。地入蛮王垒，天浮汉使槎。乱山梅岭树，绝徼夜郎花。永夜罗浮顶，谁同眺日华。贾傅章才上，王褒命已传。飞霜随剑舄，大海傍楼船。客梦梅花里，乡谣桂酒前。坐看公府暇，白雪满南天。献纳纡青琐，驱驰恋紫宸。珠厓百蛮路，铜柱九夷春。郡邑横天起，旌旗截海陈。祗应宣室夜，万里召孤臣。豸服层霄下，麟符夹道光。万峰行瘴色，独马度炎荒。暮雪秦关拥，春城粤海长。转将金掌露，移洒向扶桑。暂辍兰台讲，言乘桂水桡。牙旌驰绝域，绣斧出中朝。瘴压高凉晚，山通大宛遥。莫嫌文字癖，干羽遍三苗。
送赵太史之岭南五首·其一
作者：胡应麟
朝代：明

一麾辞禁阙，万里赴长沙。地入蛮王垒，天浮汉使槎。乱山梅岭树，绝徼夜郎花。永夜罗浮顶，谁同眺日华。
送赵太史之岭南五首·其三
作者：胡应麟
朝代：明

献纳纡青琐，驱驰恋紫宸。珠厓百蛮路，铜柱九夷春。郡邑横天起，旌旗截海陈。祗应宣室夜，万里召孤臣。
送赵太史之岭南五首·其二
作者：胡应麟
朝代：明

贾傅章才上，王褒命已传。飞霜随剑舄，大海傍楼船。客梦梅花里，乡谣桂酒前。坐看公府暇，白雪满南天。
送赵太史之岭南五首·其五
作者：胡应麟
朝代：明

暂辍兰台讲，言乘桂水桡。牙旌驰绝域，绣斧出中朝。瘴压高凉晚，山通大宛遥。莫嫌文字癖，干羽遍三苗。
送赵太史之岭南五首·其四
作者：胡应麟
朝代：明

豸服层霄下，麟符夹道光。万峰行瘴色，独马度炎荒。暮雪秦关拥，春城粤海长。转将金掌露，移洒向扶桑。
送赵太史之留都
作者：胡应麟
朝代：明

锦缆钱塘霁色开，题诗先寄凤凰台。投簪未许文园渴，前席仍看汉殿回。瓜步月明沧海近，石城云起大江来。青藜岂独仙曹借，咫尺寒光到上台。
送赵太学
作者：胡应麟
朝代：明

尚宝传新命，飞航怅别筵。恩光龙阙下，春色凤池前。绿草燕山旆，红蕖越水船。相门经术在，奕世重韦贤。
送赵太学之北雍
作者：胡应麟
朝代：明

束书迢递赴皇畿，岩壑何言战胜肥。绿绮正携春雪过，青帆俄逐夏云飞。雄材世许攀槐棘，古调时能问蕨薇。到日含饴穷燕乐，千花晴色映荷衣。
送赵宗鲁之河间别驾二首
作者：胡应麟
朝代：明

双旌摇曳蓟门东，易水飞花扑乱红。国宪久传中执法，家声重睹右扶风。交河壁垒巡行近，渤海楼船控制雄。屈指循良推第一，徵书晨出未央宫。十载明经擅草莱，青云摇曳佩刀来。名家旧识中丞后，佐郡仍推别驾才。拥盖日华流汉殿，抽毫霞色动燕台。应徐咫尺南皮近，彩笔雄章次第裁。
送赵宗鲁之河间别驾二首·其一
作者：胡应麟
朝代：明

双旌摇曳蓟门东，易水飞花扑乱红。国宪久传中执法，家声重睹右扶风。交河壁垒巡行近，渤海楼船控制雄。屈指循良推第一，徵书晨出未央宫。
送赵宗鲁之河间别驾二首·其二
作者：胡应麟
朝代：明

十载明经擅草莱，青云摇曳佩刀来。名家旧识中丞后，佐郡仍推别驾才。拥盖日华流汉殿，抽毫霞色动燕台。应徐咫尺南皮近，彩笔雄章次第裁。
送赵总戎之北平
作者：胡应麟
朝代：明

大纛高牙照彩虹，除书遥下建章宫。前驱半杂三河少，别队新分六郡雄。騕袅登台呈逸步，麒麟开阁待殊功。平津突兀钧天上，吐哺能无忆转蓬。
送赵明府之同安
作者：胡应麟
朝代：明

新捧铜章下瀫川，同安百里候朱弦。飞凫慢忆双龙阙，少驻仙家十六天。
送赵汝信奉常入都
作者：胡应麟
朝代：明

挂席南风锦树重，频年溪上濯芙蓉。寻仙玉洞云长满，谒帝金茎露正浓。午夜素琴偕一鹤，商秋神剑合双龙。台垣咫尺黄扉启，灿烂棠花拂过从。
送赵盐铁之维扬
作者：胡应麟
朝代：明

燕山晴雪照宫袍，车骑东方意气豪。台上千金骐骥骨，池头五色凤凰毛。深花扬子迷春渡，远树芜城落夜涛。二十四桥人似玉，画筵何处伴挥毫。
送赵符卿之燕中
作者：胡应麟
朝代：明

夹道衣冠瀫水傍，欣看承诏入长杨。龙池乍逐抽毫客，凤阙新超尚玺郎。旆拥飞霞行碣石，船随疏雨出钱塘。中朝相业谁堪并，竹帛行占太史扬。
送赵进士使太原
作者：胡应麟
朝代：明

秋水木兰桡，双旌出渭桥。飞云行上党，积雪过中条。谒帝朱衣近，宁亲绣服遥。向来龙剑影，辉赫电光摇。
送赵钧父之都下
作者：胡应麟
朝代：明

黄金台下暮云平，首蹑騊駼问去程。帝里声华驰孝穆，相门经术重玄成。秋风大壑潜虬化，春水长天画鹢明。莫道平津犹卧阁，三台遥夜映吴城。
送迁客之岭南
作者：胡应麟
朝代：明

离心何处一登楼，折槛嶙峋汉阙留。晓雾乍将龙豹卧，朝阳行睹凤皇游。梅花醉折罗浮顶，桂树闲吟庾岭头。为问蓬莱朝上帝，如何砥柱在中流。
送邓汝高督学滇中
作者：胡应麟
朝代：明

燕台春色照龙泉，藉甚王褒奉使年。奇字旧从千古识，遗经重向百蛮传。高峰越巂停征旆，大海昆明息战船。万仞点苍题赋日，抽毫何似帝京前。
送邓远游之浦阳时将以便道归匡庐为太公寿
作者：胡应麟
朝代：明

黄金台下骤骅骝，又见栽花大海头。洞倚匡庐新白鹿，关停函谷旧青牛。三都赋在惊玄晏，八咏篇成和隐侯。溪上秋兰吾旧宅，一觞行为瀫纹留。
送邓远游令浦江
作者：胡应麟
朝代：明

九月西风木叶黄，才人初释芰荷裳。无论白雪誇金马，聊为丹砂问石羊。缥缈孤查淩大泽，联翩双舄度长杨。江城咫尺弦歌起，桃李新阴匝讼堂。
送邬子远还京口
作者：胡应麟
朝代：明

倦索长安米，言寻旧鹤群。传家中宪业，负笈太玄文。客路樱桃雨，归帆杜若云。卜居何日事，携尔大江濆。
送邬生还京口
作者：胡应麟
朝代：明

何缘京口客，偶逐片云来。五岳邀游兴，三都竞赋才。新装淳化帖，故里妙高台。笑杀茅平仲，从军乐未回。
送郑明府之山东
作者：胡应麟
朝代：明

百里弦歌遍讼堂，铜符墨绶正飞扬。桥迎驷马过平乐，舄化双凫到上阳。汶水星芒流剑匣，齐山云色堕琴床。看君异日循良宴，第一雄飞汉殿傍。
送郭尉之河南即席赋
作者：胡应麟
朝代：明

潋滟芙蓉幕，君权一尉行。官衙漳水岸，帝苑洛阳城。宝剑冲星发，银筝抱月鸣。黄花蓟门市，满掬照离情。
送郭广文之南康
作者：胡应麟
朝代：明

射策时方弃，明经路未穷。衙斋飞瀑底，驿路乱山中。赤叶明枫树，黄花绽菊丛。琵琶亭上雨，秋色正连空。
送郭汝冲游吴中
作者：胡应麟
朝代：明

郭生有父鸿胪君，自言东野之后身。飧风卧月三十载，至今词笔留长春。生也学书仍学剑，抱玉无媒羞自献。延宾雅有郎罢风，典尽鹴裘不咨怨。时时问字来门墙，先生为汝开玄堂。五月南风稻苗熟，扁舟一叶飞钱塘。生平不识琅琊里，特向娄江吊兰芷。中原万里失麟凤，宇宙文章孰盟主。江阴亦有朱鸿胪，结交四海雄菰芦。沙头把袂询父友，孤帆八月来三吴。
送郭生游金陵二首
作者：胡应麟
朝代：明

瀫水兰阴不耐游，飞帆遥入帝王州。石头城上花如绮，为觅长庚旧酒楼。满载金华百斛春，青袍绿鬓紫纶巾。珠帘半捲长安道，争唤投壶郭舍人。
送郭生游金陵二首·其一
作者：胡应麟
朝代：明

瀫水兰阴不耐游，飞帆遥入帝王州。石头城上花如绮，为觅长庚旧酒楼。
送郭生游金陵二首·其二
作者：胡应麟
朝代：明

满载金华百斛春，青袍绿鬓紫纶巾。珠帘半捲长安道，争唤投壶郭舍人。
送郭观察之秦中
作者：胡应麟
朝代：明

大旆晨飞下越台，咸阳宫阙正崔嵬。三秦紫气悬书出，二华青云作赋来。海畔棠阴犹蔽芾，天边藜火独徘徊。亦知太史留遗宅，重向龙门辟草莱。
送金大参入滇
作者：胡应麟
朝代：明

除目下枫宸，飞旌动去尘。共看金马客，遥问碧鸡神。草色穷南服，花香梦北辰。到时薇省宴，犹记六桥春。
送钟天毓南还二首
作者：胡应麟
朝代：明

送汝木兰桡，高天正泬寥。枫行扬子岸，柳折灞陵桥。丽赋三都擅，狂名六馆饶。东溟聊一息，奋翮上扶摇。寂寞中涓后，何人问骏才。藏书还禹穴，抱赋出燕台。大漠新霜下，长河片月来。异时重入洛，云色伫蓬莱。
送钟天毓南还二首·其一
作者：胡应麟
朝代：明

送汝木兰桡，高天正泬寥。枫行扬子岸，柳折灞陵桥。丽赋三都擅，狂名六馆饶。东溟聊一息，奋翮上扶摇。
送钟天毓南还二首·其二
作者：胡应麟
朝代：明

寂寞中涓后，何人问骏才。藏书还禹穴，抱赋出燕台。大漠新霜下，长河片月来。异时重入洛，云色伫蓬莱。
送钟太学天毓归越省其尊人观察公
作者：胡应麟
朝代：明

骊歌不断夕阳楼，又折黄花赋远游。六馆诸生惊翰墨，三河群少羡风流。朱衣上国谁青眼，彩袖高堂正白头。归去若耶西子近，丝缰烦为片云留。
送钱将军之北平
作者：胡应麟
朝代：明

斧钺朝移右北平，东方千骑去还鸣。霜飞大纛卢龙塞，雾拥高牙涿鹿城。将苑扬班新授策，词场韩白旧知名。梅花一曲胡床暇，草檄时过细柳营。
送闵孝廉之苕中二首
作者：胡应麟
朝代：明

落日抱离旌，萧萧白雁鸣。夕阳孤剑别，秋水一帆征。粉署宁亲思，彤扉谒帝情。河东新草就，珥笔上瑶京。野色飘行旆，江光照客船。长林枫叶路，孤馆菊花天。狗监文初达，龙门赋已传。浮家何日事，问汝霅溪烟。
送闵孝廉之苕中二首·其一
作者：胡应麟
朝代：明

落日抱离旌，萧萧白雁鸣。夕阳孤剑别，秋水一帆征。粉署宁亲思，彤扉谒帝情。河东新草就，珥笔上瑶京。
送闵孝廉之苕中二首·其二
作者：胡应麟
朝代：明

野色飘行旆，江光照客船。长林枫叶路，孤馆菊花天。狗监文初达，龙门赋已传。浮家何日事，问汝霅溪烟。
送陆孝廉
作者：胡应麟
朝代：明

玉匣丰城剑气重，暮山重叠照芙蓉。应知洛下诸词客，彩笔分行待士龙。
送陈季相还七闽
作者：胡应麟
朝代：明

乍得溪头信，俄欣海上逢。云山偕独往，湖海狎高踪。坐啸双黄鹄，归骑两赤龙。相携子骞侣，十日幔亭峰。
送陈广文自上海迁池州
作者：胡应麟
朝代：明

乍夺唐宫锦，仍浮汉使槎。岸枫霜染叶，篱菊雨催花。地坼行三泖，天穷望九华。异时窥绛帐，问字几侯芭。
送陈座师之岭右
作者：胡应麟
朝代：明

除书初下玉宸班，诏遣词臣谕百蛮。一棹郁林先访石，双旌梨岭尽穿山。风云绝域聊乘障，雨露明堂欲赐环。花底刺桐春万树，七星岩洞并谁攀。
送陈玉叔大参之蜀
作者：胡应麟
朝代：明

握手华阳别思浓，骊驹一曲暂相从。雄风七泽登台近，积雪三峨问寺重。上客题诗留锦里，佳人携手醉临邛。亦知蜀道行偏易，惆怅河桥落暮钟。
送陈稚冲还晋陵
作者：胡应麟
朝代：明

元龙何事独栖迟，散发狂歌返翠微。白石未忘松桂隐，青山遥待薜萝衣。春寒雨雪连瓜步，夜色星河傍海沂。时忆燕城携手客，登楼回望五云飞。
送顾观察之蓟中二首
作者：胡应麟
朝代：明

白羽初停越水湄，彤庭北顾玺书驰。清霜八郡飞长戟，积雪三边照大旗。异代勋名麟阁并，生平骨相虎头奇。新刍满瓮蒲萄熟，谁共襄阳醉接䍦。铜柱威名播粤都，楼船勋业遍江湖。行边首定周王策，出塞新分汉使符。倚剑苍龙鸣涿鹿，扬鞭白马照飞狐。从知幕下多词客，彩笔班生定有无。
送顾观察之蓟中二首·其一
作者：胡应麟
朝代：明

白羽初停越水湄，彤庭北顾玺书驰。清霜八郡飞长戟，积雪三边照大旗。异代勋名麟阁并，生平骨相虎头奇。新刍满瓮蒲萄熟，谁共襄阳醉接䍦。
送顾观察之蓟中二首·其二
作者：胡应麟
朝代：明

铜柱威名播粤都，楼船勋业遍江湖。行边首定周王策，出塞新分汉使符。倚剑苍龙鸣涿鹿，扬鞭白马照飞狐。从知幕下多词客，彩笔班生定有无。
送颙上人游临安
作者：胡应麟
朝代：明

一肩瓢笠自飘然，遥向西湖觅梵天。坛上万僧昭庆刹，寺中千佛净慈筵。传灯共挟西来侣，绽衲重寻北去缘。便欲辞家同出世，秪今摩诘病沉绵。
送黄上仲归赤城时以伯兄说仲书至
作者：胡应麟
朝代：明

翩翩戎服傍高牙，长揖归来兴未涯。别梦乍悬淮海月，乡心遥引越城霞。毫端秀色舒毛颖，匣底寒光照莫耶。最忆元方油幕卧，独将清啸和悲笳。
送黄孔昭还七闽
作者：胡应麟
朝代：明

匹马何来自蓟城，兰皋携手白云平。长裾尚曳三峰色，短剑初回五岳行。夹岸帆樯漳水夜，中天台观武夷晴。离尊咫尺空相望，愁绝华阳社里盟。
送黄季玉还楚四首
作者：胡应麟
朝代：明

一棹依然入五湖，数声长笛楚山孤。岳阳楼上高回首，何处长安旧酒徒。神如秋水玉如颜，赢得殷郎唤阿环。若向黄陵祠畔过，莫教风雨妒湘山。电影霜蹄八骏材，盐车犹自困蒿莱。亦知龙种元西极，不向黄金恋故台。布帽垆头扑旧尘，貂裘愁杀蓟门春。洞庭湖上南归雁，莫忘芙蓉寄远人。
送黄季玉还楚四首·其一
作者：胡应麟
朝代：明

一棹依然入五湖，数声长笛楚山孤。岳阳楼上高回首，何处长安旧酒徒。
送黄季玉还楚四首·其三
作者：胡应麟
朝代：明

电影霜蹄八骏材，盐车犹自困蒿莱。亦知龙种元西极，不向黄金恋故台。
送黄季玉还楚四首·其二
作者：胡应麟
朝代：明

神如秋水玉如颜，赢得殷郎唤阿环。若向黄陵祠畔过，莫教风雨妒湘山。
送黄季玉还楚四首·其四
作者：胡应麟
朝代：明

布帽垆头扑旧尘，貂裘愁杀蓟门春。洞庭湖上南归雁，莫忘芙蓉寄远人。
送黄廷评
作者：胡应麟
朝代：明

东阳仙隐吏，八咏万家传。政就花连郭，秋成秫满田。龙扳新绛阙，鹤舞旧朱弦。藉甚王廷尉，君看结袜年。
送黄生六治还滦州
作者：胡应麟
朝代：明

翩翩江夏客，才望世无群。旅兴残春雪，归心促夏云。吴歌新白纻，楚黛旧红裙。惆怅平康陌，芙容折剑文。
送黄野人二首
作者：胡应麟
朝代：明

倦作兰阴客，花期一棹閒。真形模五岳，秘箓授三山。电掣苍龙下，云驱白鹤还。越王台渐近，先到若耶湾。自得茅山秘，休粮卧翠屏。铢衣朝绛阙，玉简诵黄庭。六甲时观象，庚申夕炼形。石床云雾满，悬佩湿青萍。
送黄野人二首·其一
作者：胡应麟
朝代：明

倦作兰阴客，花期一棹閒。真形模五岳，秘箓授三山。电掣苍龙下，云驱白鹤还。越王台渐近，先到若耶湾。
送黄野人二首·其二
作者：胡应麟
朝代：明

自得茅山秘，休粮卧翠屏。铢衣朝绛阙，玉简诵黄庭。六甲时观象，庚申夕炼形。石床云雾满，悬佩湿青萍。
逍遥篇为袁履善八秩赋
作者：胡应麟
朝代：明

国初词人袁海叟，白燕篇章脍人口。风流文藻二百年，载睹当今沔阳守。沔阳刺史真人豪，弱冠雄心蟠巨鳌。射策曾同弇州榜，三山彩笔飞寒涛。白氎青衫走燕市，杜曲东风绾游骑。黄金台馆千尺强，击筑狂歌五侯避。长杨执戟甘沉冥，一麾出守辞神京。朱幡皂盖列先后，峨㞹大舳浮江城。江城八月天茫茫，九疑七泽连高唐。岳阳楼头唤杜甫，乾坤万古留诗狂。吏事纷纭苦拘束，回首家林梦松菊。拜迎官长折腰领，鞭挞黔黎碎肝腹。文人拙宦自古然，丈夫讵乞儿曹怜。区区五斗若毛发，肯将一饱酬如椽。步兵江东兴飞越，两屐秋光路明灭。为园半割三泖云，筑室全邀九峰月。九峰三泖长逍遥，飘然越海来轻桡。金银梵宇四百八，烟霞石屋攀岧峣。畴昔逢余大堤上，拂拭楸枰互神王。持杯恍缔竹林友，醉眼朦胧豁霄壤。四腮鲈熟归兴浓，河梁对拆双飞龙。重来握手瓦棺寺，烛花夜半流残红。闻道今年政八十，步履康庄捷蚊翼。家家拂席延林宗，处处携觞候安石。嗟余落魄雅好游，夙生药物攒眉头。看君耄耋若孺子，香山洛社同优游。玳瑁筵开虎丘畔，矍铄廉颇老能饭。芝兰玉树森庭阶，舞綵含饴剧堪羡。何来初度地藏符，孟秋晦日悬桑弧。今年七月月小尽，安期一夜来蓬壶。太白浮公为公寿，尘世浮华孰先后。灵光一柱海岱间，屈指君王问耆旧。冥灵琐琐未足誇，瑶池几见飞桃花。春秋载阅大椿历，青牛相逐还流沙。
逍遥篇为袁履善八秩赋
作者：胡应麟
朝代：明
体裁：古风

国初词人袁海叟，白燕篇章脍人口。风流文藻二百年，载睹当今沔阳守。沔阳刺史真人豪，弱冠雄心蟠巨鳌。射策曾同弇州榜，三山彩笔飞寒涛。白氎青衫走燕市，杜曲东风绾游骑。黄金台馆千尺强，击筑狂歌五侯避。长杨执戟甘沉冥，一麾出守辞神京。朱幡皂盖列先后，峨岢大舳浮江城。江城八月天茫茫，九疑七泽连高唐。岳阳楼头唤杜甫，乾坤万古留诗狂。吏事纷纭苦拘束，回首家林梦松菊。拜迎官长折腰领，鞭挞黔黎碎肝腹。文人拙宦自古然，丈夫讵乞儿曹怜。区区五斗若毛发，肯将一饱酬如椽。步兵江东兴飞越，两屐秋光路明灭。为园半割三泖云，筑室全邀九峰月。九峰三泖长逍遥，飘然越海来轻桡。金银梵宇四百八，烟霞石屋攀岧峣。畴昔逢余大堤上，拂拭楸枰互神王。持杯恍缔竹林友，醉眼朦胧豁霄壤。四腮鲈熟归兴浓，河梁对拆双飞龙。重来握手瓦棺寺，烛花夜半流残红。闻道今年政八十，步履康庄捷蚊翼。家家拂席延林宗，处处携觞候安石。嗟余落魄雅好游，夙生药物攒眉头。看君耄耋若孺子，香山洛社同优游。玳瑁筵开虎丘畔，矍铄廉颇老能饭。芝兰玉树森庭阶，舞綵含饴剧堪羡。何来初度地藏符，孟秋晦日悬桑弧。今年七月月小尽，安期一夜来蓬壶。太白浮公为公寿，尘世浮华孰先后。灵光一柱海岱间，屈指君王问耆旧。冥灵琐琐未足誇，瑶池几见飞桃花。春秋载阅大椿历，青牛相逐还流沙。
遇张孟孺于湖上未及问姓名别去诘旦以羡长书洎新作来谒赋答此篇
作者：胡应麟
朝代：明

相逢今雨大堤头，梵刹丹青暮霭流。赫奕家声曾御李，飞扬门阀旧封留。何须铁骑桑乾战，暂解金鱼杜曲游。昨夜净慈秋色里，霜华寒透鹔鹴裘。
邓远游以书贶见贻赋答二律
作者：胡应麟
朝代：明

飞蓬何处遂幽栖，咫尺云萍怅解携。吏隐欲兼山大小，客居难定瀼东西。鸣琴海国双鸿度，锁印江城独鸟啼。是处休文饶八咏，危楼曾否共攀跻。病肺经时息茂园，淋漓书札到丘樊。花栽槜李三千树，草赋长杨十万言。尔自飞凫临大邑，人谁逐鹿向中原。盈盈一水相思切，极目湖头暮雨繁。
邓远游以书贶见贻赋答二律·其一
作者：胡应麟
朝代：明

飞蓬何处遂幽栖，咫尺云萍怅解携。吏隐欲兼山大小，客居难定瀼东西。鸣琴海国双鸿度，锁印江城独鸟啼。是处休文饶八咏，危楼曾否共攀跻。
邓远游以书贶见贻赋答二律·其二
作者：胡应麟
朝代：明

病肺经时息茂园，淋漓书札到丘樊。花栽槜李三千树，草赋长杨十万言。尔自飞凫临大邑，人谁逐鹿向中原。盈盈一水相思切，极目湖头暮雨繁。
邓远游以八章见赠推挹过当奉报二诗
作者：胡应麟
朝代：明

有美青云客，才华蔚邓林。中原驰捷足，上国缔同心。磊落千言赋，飞扬七步吟。寥寥燕市筑，一击为知音。屈指词场彦，翩翩意未降。过江原第一，华国定无双。稍结名流袜，终搴上将？。生花宁梦寐，五夜笔如杠。
邓远游以八章见赠推挹过当奉报二诗·其一
作者：胡应麟
朝代：明

有美青云客，才华蔚邓林。中原驰捷足，上国缔同心。磊落千言赋，飞扬七步吟。寥寥燕市筑，一击为知音。
邓远游以八章见赠推挹过当奉报二诗·其二
作者：胡应麟
朝代：明

屈指词场彦，翩翩意未降。过江原第一，华国定无双。稍结名流袜，终搴上将？。生花宁梦寐，五夜笔如杠。
邓远游以八章见赠推挹过当奉报二诗·其二
作者：胡应麟
朝代：明
体裁：五言律诗

屈指词场彦，翩翩意未降。过江原第一，华国定无双。稍结名流袜，终搴上将�。生花宁梦寐，五夜笔如杠。
邓远游以浦阳改剧槜李孟秋有事棘垣不佞邂逅湖上二律志喜
作者：胡应麟
朝代：明

黄金台下赋河梁，两见栽花越峤傍。舄化双凫离瀫水，琴携一鹤度钱塘。雄谈自许千秋合，痛饮那能十日忘。莫诧重垣霜色里，缤纷桃李候门墙。片月燕台万户悬，芳尊何地不留连。飞扬碣石论交夜，潦倒临邛作客年。大邑桐阴流廨宇，重湖花色媚楼船。遥怜客岁青灯下，达曙狂歌玳瑁筵。
邓远游以浦阳改剧槜李孟秋有事棘垣不佞邂逅湖上二律志喜·其一
作者：胡应麟
朝代：明

黄金台下赋河梁，两见栽花越峤傍。舄化双凫离瀫水，琴携一鹤度钱塘。雄谈自许千秋合，痛饮那能十日忘。莫诧重垣霜色里，缤纷桃李候门墙。
邓远游以浦阳改剧槜李孟秋有事棘垣不佞邂逅湖上二律志喜·其二
作者：胡应麟
朝代：明

片月燕台万户悬，芳尊何地不留连。飞扬碣石论交夜，潦倒临邛作客年。大邑桐阴流廨宇，重湖花色媚楼船。遥怜客岁青灯下，达曙狂歌玳瑁筵。
邓远游貤书远讯纚纚千言副以绝句十章如龙泉太阿不可迫视间颇为余致前新之愤不知余比为浮名所累无地自藏知我者希我且贵矣四绝寥寥用谢良友
作者：胡应麟
朝代：明

珍重双鱼到草堂，暮云春树话偏长。仙山咫尺携家近，满把青刍饭石羊。昌黎漫诧蚍蜉横，中散休嗔蝘蜓豪。濩落乾坤元我辈，纷纭月旦任儿曹。散发垂竿大海东，羊裘无计掷西风。雌黄政尔须贤辈，一扫浮名万累空。十斛明珠颗颗圆，骊龙光射草堂前。论心不为钟期在，廿载震旦抱绝弦。
邓远游貤书远讯纚纚千言副以绝句十章如龙泉太阿不可迫视间颇为余致前新之愤不知余比为浮名所累无地自藏知我者希我且贵矣四绝寥寥用谢良友·其一
作者：胡应麟
朝代：明

珍重双鱼到草堂，暮云春树话偏长。仙山咫尺携家近，满把青刍饭石羊。
邓远游貤书远讯纚纚千言副以绝句十章如龙泉太阿不可迫视间颇为余致前新之愤不知余比为浮名所累无地自藏知我者希我且贵矣四绝寥寥用谢良友·其三
作者：胡应麟
朝代：明

散发垂竿大海东，羊裘无计掷西风。雌黄政尔须贤辈，一扫浮名万累空。
邓远游貤书远讯纚纚千言副以绝句十章如龙泉太阿不可迫视间颇为余致前新之愤不知余比为浮名所累无地自藏知我者希我且贵矣四绝寥寥用谢良友·其二
作者：胡应麟
朝代：明

昌黎漫诧蚍蜉横，中散休嗔蝘蜓豪。濩落乾坤元我辈，纷纭月旦任儿曹。
邓远游貤书远讯纚纚千言副以绝句十章如龙泉太阿不可迫视间颇为余致前新之愤不知余比为浮名所累无地自藏知我者希我且贵矣四绝寥寥用谢良友·其四
作者：胡应麟
朝代：明

十斛明珠颗颗圆，骊龙光射草堂前。论心不为钟期在，廿载震旦抱绝弦。
邓远游过访溪上握手移日别去无何太公讣闻促归小诗奉唁
作者：胡应麟
朝代：明

春花携手瀫溪傍，满目飞云望太行。念我骥心犹伏枥，悲君鸡骨骤支床。孤航不柰蒹葭远，一枕偏怜薜荔长。蚤晚寻君丰狱畔，星河频夜合鱼肠。
邦相以新正趋府舟中望金华雪色见怀赋答
作者：胡应麟
朝代：明

乍喜春风问鹖冠，开缄白雪照林峦。飞花迥落邹枚座，丽藻先登屈宋坛。江浦楼台晴弄色，海天城阙暮生寒。瑶京咫尺三山在，乘兴能过十二阑。
邦相卧病金华寄讯二绝时余亦伏枕山庄
作者：胡应麟
朝代：明

八咏楼空月色饶，青衫憔悴沈郎腰。西风露白金盘冷，咫尺恩波下绛霄。挟策归来似转蓬，卧弹长铗送飞鸿。金华旧是寻仙地，可道双旌驻葛洪。
邦相卧病金华寄讯二绝时余亦伏枕山庄·其一
作者：胡应麟
朝代：明

八咏楼空月色饶，青衫憔悴沈郎腰。西风露白金盘冷，咫尺恩波下绛霄。
邦相卧病金华寄讯二绝时余亦伏枕山庄·其二
作者：胡应麟
朝代：明

挟策归来似转蓬，卧弹长铗送飞鸿。金华旧是寻仙地，可道双旌驻葛洪。
邦相游烂柯不遂戏为四绝询之
作者：胡应麟
朝代：明

底事双凫向碧空，洞天重叠锁芙蓉。虚疑王质云中去，仍见王乔县里逢。乘风百级上莓苔，樵者峰头唤不回。何似归寻胡伯子，石屏霞谱为君开。当年仙诀妙通神，下子蟠桃十度春。一自移居兰水上，烂柯岩畔更无人。一局才从石上看，人间千日已阑珊。何如共载溪头酒，剩作平原百遍欢。
邦相游烂柯不遂戏为四绝询之·其一
作者：胡应麟
朝代：明

底事双凫向碧空，洞天重叠锁芙蓉。虚疑王质云中去，仍见王乔县里逢。
邦相游烂柯不遂戏为四绝询之·其三
作者：胡应麟
朝代：明

当年仙诀妙通神，下子蟠桃十度春。一自移居兰水上，烂柯岩畔更无人。
邦相游烂柯不遂戏为四绝询之·其二
作者：胡应麟
朝代：明

乘风百级上莓苔，樵者峰头唤不回。何似归寻胡伯子，石屏霞谱为君开。
邦相游烂柯不遂戏为四绝询之·其四
作者：胡应麟
朝代：明

一局才从石上看，人间千日已阑珊。何如共载溪头酒，剩作平原百遍欢。
邦相游烂柯山值雨不遂以长歌见示赋此奉嘲
作者：胡应麟
朝代：明

曾闻樵者说丹丘，流水桃花事事幽。风雨忽摧飞舄兴，云霞如妒烂柯游。千秋且向尘中住，十日谁能洞里留。好趁峭帆安道宅，青天豪饮瀫江头。
邯郸才人嫁为厮养卒妇二首
作者：胡应麟
朝代：明

乍辞鸾辂出，回望凤墀高。幸脱君王难，宁忘厮养劳。生轻惭比叶，命薄叹同蒿。尚异乌孙贵，穷毡配二毛。新恩偕伉俪，旧宠易累囚。饮恨辞金屋，含悽下玉楼。鸠巢元鹊憩，鱼服暂龙游。不见平阳婿，次且择卫侯。
邯郸才人嫁为厮养卒妇二首·其一
作者：胡应麟
朝代：明

乍辞鸾辂出，回望凤墀高。幸脱君王难，宁忘厮养劳。生轻惭比叶，命薄叹同蒿。尚异乌孙贵，穷毡配二毛。
邯郸才人嫁为厮养卒妇二首·其二
作者：胡应麟
朝代：明

新恩偕伉俪，旧宠易累囚。饮恨辞金屋，含悽下玉楼。鸠巢元鹊憩，鱼服暂龙游。不见平阳婿，次且择卫侯。
邯郸曲
作者：胡应麟
朝代：明

夜宿邯郸花，朝扳灞陵柳。五侯竞献鲭，七贵争持酒。巨先胶漆契，翁伯金石友。纵死咸阳宫，何负将军首。
邯郸行
作者：胡应麟
朝代：明

狭斜连锦里，垂柳夹香堤。绿绮千条润，青丝万树齐。玉鞭骑过马，金距斗回鸡。朝日红妆坐，流莺拂户啼。
郑太初明府过访赋赠先是明府大父光禄君与惟敬惟寅及余辈结社长安今三十馀载故人寥寥独光禄巍然晚境并此寄怀
作者：胡应麟
朝代：明

声名藉藉重璠玙，赐履飞腾上玉除。文举通家三世后，仲宣惊座万言馀。花香槜李连公廨，柳色柴桑近故庐。咫尺高堂人健在，新篇光禄定何如。
郭参知过访旅中赋赠
作者：胡应麟
朝代：明

南粤文章吏，东曹礼乐臣。生花景纯笔，折角介休巾。鹿豕亲游屐，鱼龙骇钓纶。百年倾盖谊，偏向白头亲。
郭方伯以三诗见赠赋此奉答
作者：胡应麟
朝代：明

新诗题赠遍琼瑶，握手龙门路未遥。姓字三朝传岳牧，风流一壑伴渔樵。芒鞋石室云随杖，桂楫金沙月满桥。极目钱塘秋渐爽，一尊同赋大江潮。绿杨红蓼半斜曛，锦缆牙旗荡瀫纹。水面楼台千刹绕，波心城郭万家分。洞当灵隐偏藏雪，峰到飞来尽入云。无限画船秋色里，归途风雨湿罗裙。十日炉头问酒频，春明回首各风尘。朝携一鹤还青浦，夜扣双龙入紫宸。霞色蓟门供傲吏，云花天姥卧閒人。中朝手定明堂礼，莫忘襄阳赋有神。
郭方伯以三诗见赠赋此奉答 其三 送屠长卿北上
作者：胡应麟
朝代：明

十日炉头问酒频，春明回首各风尘。朝携一鹤还青浦，夜扣双龙入紫宸。霞色蓟门供傲吏，云花天姥卧閒人。中朝手定明堂礼，莫忘襄阳赋有神。
郭方伯以三诗见赠赋此奉答 其二 秋日张使君招饮湖上作
作者：胡应麟
朝代：明

绿杨红蓼半斜曛，锦缆牙旗荡瀫纹。水面楼台千刹绕，波心城郭万家分。洞当灵隐偏藏雪，峰到飞来尽入云。无限画船秋色里，归途风雨湿罗裙。
郭方伯以三诗见赠赋此奉答·其一
作者：胡应麟
朝代：明

新诗题赠遍琼瑶，握手龙门路未遥。姓字三朝传岳牧，风流一壑伴渔樵。芒鞋石室云随杖，桂楫金沙月满桥。极目钱塘秋渐爽，一尊同赋大江潮。
郭生烧一鹅食余甚香美诗以赏之
作者：胡应麟
朝代：明

西园新燕集，东郭旧鹅群。炙处逢刘毅，燖时笑右军。金盘疑喷雾，玉盏竞倾云。更有浑羊设，奇方欲赠君。
醉中放歌五章
作者：胡应麟
朝代：明

君不见北斗精，天瓢湛露浮金茎。君不见酒泉域，甘醴瀼瀼地中出。三浆沆瀣盈帝壶，觞泛昆崙尽红液。从知大造亦耽酒，不乐人间复何有。笑杀移封唐汝阳，两缶能令风伯狂。西园公子号无忌，一醉瞢腾小天地。君不见放勋尧，千钟一饮常逍遥。君不见重华舜，百觚一举受天命。袗衣鼓琴二女果，多寿多男祝神圣。谁云至禹衰帝德，旨酒千秋肇仪狄。鄙哉巢父及许由，一瓢不保箕山头。何似携将贮？醁，荡荡巍巍九州牧。君不见秦祖龙，布衣十日咸阳宫。君不见汉高帝，击筑登台望天际。驱山鞭石魑魅走，素媪云中夜流涕。威加四海卷六合，匍匐平城命如叶。不因大风沛上歌，千秋胡颜较仲多。博浪沙中副车碎，底似平原浃旬醉。君不见鲁仲尼，圣德巍巍穹壤齐。君不见姬公旦，赤舄忠勤古今擅。有孚濡首系易终，惟汝无量不及乱。呜呼周孔两大圣，欢伯时时见亲幸。胡为屈子游江潭，独醒反被蛟龙餐。谅为名士传不朽，但读离骚饮美酒。君不见东王公，金茎琼醴延青童。君不见西王姥，高宴瑶池万妆舞。白云在天丘陵出，青雀翻飞报汉武。列仙群圣三百六，笑揖天姝美如玉。东方小儿下界游，蟠桃三熟仍三偷。暂解貂裘换云液，我欲乘风上八极。
醉中放歌五章·其一
作者：胡应麟
朝代：明

君不见北斗精，天瓢湛露浮金茎。君不见酒泉域，甘醴瀼瀼地中出。三浆沆瀣盈帝壶，觞泛昆崙尽红液。从知大造亦耽酒，不乐人间复何有。笑杀移封唐汝阳，两缶能令风伯狂。西园公子号无忌，一醉瞢腾小天地。
醉中放歌五章·其三
作者：胡应麟
朝代：明

君不见秦祖龙，布衣十日咸阳宫。君不见汉高帝，击筑登台望天际。驱山鞭石魑魅走，素媪云中夜流涕。威加四海卷六合，匍匐平城命如叶。不因大风沛上歌，千秋胡颜较仲多。博浪沙中副车碎，底似平原浃旬醉。
醉中放歌五章·其二
作者：胡应麟
朝代：明

君不见放勋尧，千钟一饮常逍遥。君不见重华舜，百觚一举受天命。袗衣鼓琴二女果，多寿多男祝神圣。谁云至禹衰帝德，旨酒千秋肇仪狄。鄙哉巢父及许由，一瓢不保箕山头。何似携将贮？醁，荡荡巍巍九州牧。
醉中放歌五章·其二
作者：胡应麟
朝代：明
体裁：古风

君不见放勋尧，千钟一饮常逍遥。君不见重华舜，百觚一举受天命。袗衣鼓琴二女果，多寿多男祝神圣。谁云至禹衰帝德，旨酒千秋肇仪狄。鄙哉巢父及许由，一瓢不保箕山头。何似携将贮�醁，荡荡巍巍九州牧。
醉中放歌五章·其五
作者：胡应麟
朝代：明

君不见东王公，金茎琼醴延青童。君不见西王姥，高宴瑶池万妆舞。白云在天丘陵出，青雀翻飞报汉武。列仙群圣三百六，笑揖天姝美如玉。东方小儿下界游，蟠桃三熟仍三偷。暂解貂裘换云液，我欲乘风上八极。
醉中放歌五章·其四
作者：胡应麟
朝代：明

君不见鲁仲尼，圣德巍巍穹壤齐。君不见姬公旦，赤舄忠勤古今擅。有孚濡首系易终，惟汝无量不及乱。呜呼周孔两大圣，欢伯时时见亲幸。胡为屈子游江潭，独醒反被蛟龙餐。谅为名士传不朽，但读离骚饮美酒。
醉中放歌赠祝生并寄司马汪公
作者：胡应麟
朝代：明

祝生家无担石储，短衣掩肘不愿馀。生年三十走牛马，世人攘臂争揶揄。胸中壮气何磊落，眼看俗子如蘧篨。欲从翰墨树勋绩，耻结黄绶悬金鱼。自言太古重三立，文章功德原无殊。朅来叩我草玄宅，殷勤片刺通前除。先生崛起刘骆后，华名岳岳天南隅。泰山宁择土壤细，沧海讵惜涓流潴。兰台高揭并二酉，龙门咫尺悬桑榆。阶前尺地倘少假，令我一脔尝天厨。伊余谢客事焚扫，闭关长日扶潘舆。亲知宇内半凋落，豁然见汝心神愉。忆汝新都谒司马，太函突兀开云衢。无殊字汝岂无谓，树勋努力操长殳。汝兄汝侄并潇洒，问奇往往来吾庐。古今词赋厄阳九，先生身试不汝愚。怪汝胡为蹈前辙，甘心赵瑟忘齐竽。腰缠万贯亦不恶，三槐九棘垂騊駼。沾沾五字作何状，黄金不逐贫相如。生乎大笑掩余口，先生戏我犹群儿。天生七尺当不朽，大千世界皆蘧庐。倘来富贵宁足论，电光石火同须臾。一朝腐骨委草莽，醉生梦死随沟渠。秦宫汉阙走狐兔，公卿未必赢樵渔。男儿大业在金石，要令天壤留迂儒。先生两耳濯清渭，十年不受凡人谀。终朝隐几吾丧我，一听汝言良起予。雄谈五夜剑花落，绿尊翠杓行茱萸。高歌赠汝兔毫秃，唾壶击碎青？毹。长风吹云入广座，欲蹑象纬淩蟾蜍。生乎生乎汝勿疑，古今不朽真无殊。好读离骚饮美酒，便作名士追三闾。莫将狂简讶年少，仲尼大圣思归欤。即今名姓已不朽，先生笔底开璠玙。他时藉手见司马，为我捧腹当轩渠。
醉中放歌赠祝生并寄司马汪公
作者：胡应麟
朝代：明
体裁：古风

祝生家无担石储，短衣掩肘不愿馀。生年三十走牛马，世人攘臂争揶揄。胸中壮气何磊落，眼看俗子如蘧篨。欲从翰墨树勋绩，耻结黄绶悬金鱼。自言太古重三立，文章功德原无殊。朅来叩我草玄宅，殷勤片刺通前除。先生崛起刘骆后，华名岳岳天南隅。泰山宁择土壤细，沧海讵惜涓流潴。兰台高揭并二酉，龙门咫尺悬桑榆。阶前尺地倘少假，令我一脔尝天厨。伊余谢客事焚扫，闭关长日扶潘舆。亲知宇内半凋落，豁然见汝心神愉。忆汝新都谒司马，太函突兀开云衢。无殊字汝岂无谓，树勋努力操长殳。汝兄汝侄并潇洒，问奇往往来吾庐。古今词赋厄阳九，先生身试不汝愚。怪汝胡为蹈前辙，甘心赵瑟忘齐竽。腰缠万贯亦不恶，三槐九棘垂騊駼。沾沾五字作何状，黄金不逐贫相如。生乎大笑掩余口，先生戏我犹群儿。天生七尺当不朽，大千世界皆蘧庐。倘来富贵宁足论，电光石火同须臾。一朝腐骨委草莽，醉生梦死随沟渠。秦宫汉阙走狐兔，公卿未必赢樵渔。男儿大业在金石，要令天壤留迂儒。先生两耳濯清渭，十年不受凡人谀。终朝隐几吾丧我，一听汝言良起予。雄谈五夜剑花落，绿尊翠杓行茱萸。高歌赠汝兔毫秃，唾壶击碎青�毹。长风吹云入广座，欲蹑象纬淩蟾蜍。生乎生乎汝勿疑，古今不朽真无殊。好读离骚饮美酒，便作名士追三闾。莫将狂简讶年少，仲尼大圣思归欤。即今名姓已不朽，先生笔底开璠玙。他时藉手见司马，为我捧腹当轩渠。
醉卧赵文学榻上蘧然甚适觉赋此章
作者：胡应麟
朝代：明

颓然聊一榻，酣卧碧纱长。极乐知仙界，温柔羡帝乡。春疑回大庾，赋已就高唐。可怪黄粱熟，庄生兴未央。
采桑渡二首
作者：胡应麟
朝代：明

不采陌上桑，蚕在筐中饥。欲采陌上桑，使君道傍嬉。采桑作罗绮，总为他人忙。不见长干娼，一曲衣盈箱。
采桑渡二首·其一
作者：胡应麟
朝代：明

不采陌上桑，蚕在筐中饥。欲采陌上桑，使君道傍嬉。
采桑渡二首·其二
作者：胡应麟
朝代：明

采桑作罗绮，总为他人忙。不见长干娼，一曲衣盈箱。
采莲曲
作者：胡应麟
朝代：明

桂楫漾沙棠，向暮出横塘。罗裙娇绿水，玉腕映红妆。搴花怜盖弱，折藕爱丝长。回桡弄斜影，惊起双鸳鸯。飞身下七襄，骖驾六龙翔。负局行中夏，携壶出大荒。蓬莱千日酒，沆瀣万年浆。勾漏砂如石，蓝桥玉作霜。
采莲曲·其一
作者：胡应麟
朝代：明

桂楫漾沙棠，向暮出横塘。罗裙娇绿水，玉腕映红妆。搴花怜盖弱，折藕爱丝长。回桡弄斜影，惊起双鸳鸯。
采莲曲·其二
作者：胡应麟
朝代：明

飞身下七襄，骖驾六龙翔。负局行中夏，携壶出大荒。蓬莱千日酒，沆瀣万年浆。勾漏砂如石，蓝桥玉作霜。
采莲曲四首
作者：胡应麟
朝代：明

采莲复采莲，摇荡木兰船。日暮湖头雨，罗裙色倍鲜。侬棹湖心舟，郎来湖北岸。笑指双鸳鸯，戏掷黄金弹。荷叶如侬衣，荷花似侬面。舣棹向中流，欢来倩谁辨。昨夜芙蓉花，缘堤一时发。清波照玉腕，下有双罗袜。
采莲曲四首·其一
作者：胡应麟
朝代：明

采莲复采莲，摇荡木兰船。日暮湖头雨，罗裙色倍鲜。
采莲曲四首·其三
作者：胡应麟
朝代：明

荷叶如侬衣，荷花似侬面。舣棹向中流，欢来倩谁辨。
采莲曲四首·其二
作者：胡应麟
朝代：明

侬棹湖心舟，郎来湖北岸。笑指双鸳鸯，戏掷黄金弹。
采莲曲四首·其四
作者：胡应麟
朝代：明

昨夜芙蓉花，缘堤一时发。清波照玉腕，下有双罗袜。
采菱曲十二章
作者：胡应麟
朝代：明

风情老去似徐娘，犹逐王孙负锦囊。莫驾轻车残雪里，人间无处觅萧郎。碧衣长袖伴瑶琴，欲拟方回更自矜。学得新诗明月底，含羞不肯向人吟。十院名花院院开，高悬明镜在瑶台。碧空万里天如洗，飞挟娉婷夜半来。红颜二八定谁如，三十专房宠未除。头白楚宫看似旧，登车何用泣前鱼。风神秋水照华筵，怪得王孙掌上怜。惆怅后庭花底月，凭阑回忆破瓜年。绣帽罗衫恰称身，绿丝布裤最撩人。愁中开府看如扫，梦里司空认未真。那曾调笑问当垆，惯向书斋直唾壶。蓦地閒行寻不得，画廊东角斗摴蒱。焚香懒著鵔鸃冠，长日东君带笑看。好是绿窗明月夜，潜身行傍曲阑干。旧识花卿在锦城，相逢高唱少年行。那堪回首东风恶，吹送青帆入四明。玉雪肌肤姑射仙，天涯挥手剧堪怜。明年定挂山阴雪，人在阳明赤水天。玉树相辉照画屏，朱陈遗事最堪凭。含啼却笑文君拙，不遣相如聘茂陵。十年声动大长秋，一笑如花越水头。为有薛家红线在，何须重上木兰舟。
采菱曲十二章·其一
作者：胡应麟
朝代：明

风情老去似徐娘，犹逐王孙负锦囊。莫驾轻车残雪里，人间无处觅萧郎。
采菱曲十二章·其七
作者：胡应麟
朝代：明

那曾调笑问当垆，惯向书斋直唾壶。蓦地閒行寻不得，画廊东角斗摴蒱。
采菱曲十二章·其三
作者：胡应麟
朝代：明

十院名花院院开，高悬明镜在瑶台。碧空万里天如洗，飞挟娉婷夜半来。
采菱曲十二章·其九
作者：胡应麟
朝代：明

旧识花卿在锦城，相逢高唱少年行。那堪回首东风恶，吹送青帆入四明。
采菱曲十二章·其二
作者：胡应麟
朝代：明

碧衣长袖伴瑶琴，欲拟方回更自矜。学得新诗明月底，含羞不肯向人吟。
采菱曲十二章·其五
作者：胡应麟
朝代：明

风神秋水照华筵，怪得王孙掌上怜。惆怅后庭花底月，凭阑回忆破瓜年。
采菱曲十二章·其八
作者：胡应麟
朝代：明

焚香懒著鵔鸃冠，长日东君带笑看。好是绿窗明月夜，潜身行傍曲阑干。
采菱曲十二章·其六
作者：胡应麟
朝代：明

绣帽罗衫恰称身，绿丝布裤最撩人。愁中开府看如扫，梦里司空认未真。
采菱曲十二章·其十
作者：胡应麟
朝代：明

玉雪肌肤姑射仙，天涯挥手剧堪怜。明年定挂山阴雪，人在阳明赤水天。
采菱曲十二章·其十一
作者：胡应麟
朝代：明

玉树相辉照画屏，朱陈遗事最堪凭。含啼却笑文君拙，不遣相如聘茂陵。
采菱曲十二章·其十二
作者：胡应麟
朝代：明

十年声动大长秋，一笑如花越水头。为有薛家红线在，何须重上木兰舟。
采菱曲十二章·其四
作者：胡应麟
朝代：明

红颜二八定谁如，三十专房宠未除。头白楚宫看似旧，登车何用泣前鱼。
采邑三贤诗 其一 范隐君茂明
作者：胡应麟
朝代：明

濯濯香溪流，汀洲杂兰芷。之子怀清芬，南渡勃然起。大隐弘高风，真修味玄旨。遗文讵必多，一脔见嚆矢。
采邑三贤诗 其三 吴礼部正传
作者：胡应麟
朝代：明

煌煌礼部公，执戟隐金马。怜才若饥渴，片善必挥洒。馀日酬诗歌，居然振大雅。世无扬子云，谁为好玄者。
采邑三贤诗 其二 金文安吉父
作者：胡应麟
朝代：明

吉父英雄姿，夙负济时略。不受帝王知，遂工贤圣学。著述逾三车，卧游历五岳。至今尚典刑，遗像俨丹雘。
采邑三贤诗·范隐君茂明
作者：胡应麟
朝代：明

濯濯香溪流，汀洲杂兰芷。之子怀清芬，南渡勃然起。大隐弘高风，真修味玄旨。遗文讵必多，一脔见嚆矢。吉父英雄姿，夙负济时略。不受帝王知，遂工贤圣学。著述逾三车，卧游历五岳。至今尚典刑，遗像俨丹雘。煌煌礼部公，执戟隐金马。怜才若饥渴，片善必挥洒。馀日酬诗歌，居然振大雅。世无扬子云，谁为好玄者。
重九前一夕宗鲁携具泛舟中流月光澄彻千里如练命北部乐人合丝竹二奚童以南音佐之丙夜改席登台畅饮主客咸潦倒濡首复泛舟奏乐而归二首
作者：胡应麟
朝代：明

缥缈沧波浸绿苔，仙槎摇曳见蓬莱。登高不为重阳住，送远仍携片月来。夹岸旌旗萦舸舰，飞空铙吹动楼台。惊心后夜河桥别，彩笔频将丽句裁。古树寒花夹细莎，玳筵银烛照清歌。城临大陆飞霜蚤，舟放中流得月多。鼓瑟似逢湘女下，抽毫如睹洛神过。不缘别马风期远，谁解沙棠泛绿波。
重九前一夕宗鲁携具泛舟中流月光澄彻千里如练命北部乐人合丝竹二奚童以南音佐之丙夜改席登台畅饮主客咸潦倒濡首复泛舟奏乐而归二首·其一
作者：胡应麟
朝代：明

缥缈沧波浸绿苔，仙槎摇曳见蓬莱。登高不为重阳住，送远仍携片月来。夹岸旌旗萦舸舰，飞空铙吹动楼台。惊心后夜河桥别，彩笔频将丽句裁。
重九前一夕宗鲁携具泛舟中流月光澄彻千里如练命北部乐人合丝竹二奚童以南音佐之丙夜改席登台畅饮主客咸潦倒濡首复泛舟奏乐而归二首·其二
作者：胡应麟
朝代：明

古树寒花夹细莎，玳筵银烛照清歌。城临大陆飞霜蚤，舟放中流得月多。鼓瑟似逢湘女下，抽毫如睹洛神过。不缘别马风期远，谁解沙棠泛绿波。
重九前一夕宗鲁携具泛舟中流月光澄彻千里如练命北部乐人合丝竹二奚童以南音佐之丙夜改席登台畅饮主客咸潦倒濡首复泛舟奏乐而归二首寄周文学懋修余客岁过吴门宿其斋头听懋修歌自制吴歌甚适二首·其一
作者：胡应麟
朝代：明
体裁：七言律诗

郭外寻君系短篷，芦花深映夕阳红。江东似尔真公瑾，吴下何人更阿蒙。淅沥商风回锦树，飞扬春雪和丝桐。纸窗竹屋青荧处，苦忆疏灯夜半同。
重九舟中怀汪司马
作者：胡应麟
朝代：明

何人同赋仲宣楼，烂漫黄花引客愁。一片秋光随越舫，万家寒色到吴钩。波涛震泽神龙过，日月天都彩凤游。依旧六桥荷芰满，不堪明夜大堤头。
重游金山四首
作者：胡应麟
朝代：明

海色迢迢四望齐，孤峰突兀耸招提。亭嘘大壑千帆尽，寺绕寒空万堞低。天地对悬南北影，云霞不断古今题。凭高一片真堪画，缥缈楼台铁瓮西。百尺危阑坐振衣，白云苍雾满禅扉。天空一柱中流出，日午层涛四面飞。秋色帆樯淮甸远，暮钟楼殿广陵微。重来为搆焦君宅，对狎青山住海沂。曳履千盘到上头，苍烟寒梵满清秋。阑干曲抱孤云色，殿阁飞悬大海流。日落鼋鼍时自语，风高鸿鹄晚仍留。蓬莱咫尺堪乘兴，坐倚芙蓉望十洲。一峰尘外耸巉岏，屹立青螺镜里看。万古乾坤谁卓锡，三山涛浪此凭阑。秋空蜃气连江暝，夜久龙宫上日寒。何处玉笙吹不断，五云楼殿满长安。
重游金山四首·其一
作者：胡应麟
朝代：明

海色迢迢四望齐，孤峰突兀耸招提。亭嘘大壑千帆尽，寺绕寒空万堞低。天地对悬南北影，云霞不断古今题。凭高一片真堪画，缥缈楼台铁瓮西。
重游金山四首·其三
作者：胡应麟
朝代：明

曳履千盘到上头，苍烟寒梵满清秋。阑干曲抱孤云色，殿阁飞悬大海流。日落鼋鼍时自语，风高鸿鹄晚仍留。蓬莱咫尺堪乘兴，坐倚芙蓉望十洲。
重游金山四首·其二
作者：胡应麟
朝代：明

百尺危阑坐振衣，白云苍雾满禅扉。天空一柱中流出，日午层涛四面飞。秋色帆樯淮甸远，暮钟楼殿广陵微。重来为搆焦君宅，对狎青山住海沂。
重游金山四首·其四
作者：胡应麟
朝代：明

一峰尘外耸巉岏，屹立青螺镜里看。万古乾坤谁卓锡，三山涛浪此凭阑。秋空蜃气连江暝，夜久龙宫上日寒。何处玉笙吹不断，五云楼殿满长安。
野寺别于凤鸣李惟朴两生
作者：胡应麟
朝代：明

寻幽来古寺，霁色傍禅栖。剑岂双龙隔，门难一凤题。夕阳高枕外，新月乱帆西。共惜天涯别，何妨醉似泥。
野寺古槐奇绝亭亭如车盖四望皆同树身屹立丈许其颠折为五枝折处宽平可四人箕踞坐余挈胡茅两生散发豪饮其中日暮乃下
作者：胡应麟
朝代：明

古树空王宅，重来一抱琴。清阴浮广殿，黛色挂遥岑。薄暮凉风动，先秋皓魄临。南柯尘梦断，千劫护丛林。落落苍鳞皱，亭亭翠幄悬。百围全蔽日，千尺竞参天。老干巢孤鹤，疏枝咽乱蝉。漫誇丞相宅，璎珞梵台前。
野寺古槐奇绝亭亭如车盖四望皆同树身屹立丈许其颠折为五枝折处宽平可四人箕踞坐余挈胡茅两生散发豪饮其中日暮乃下·其一
作者：胡应麟
朝代：明
体裁：五言律诗

古树空王宅，重来一抱琴。清阴浮广殿，黛色挂遥岑。薄暮凉风动，先秋皓魄临。南柯尘梦断，千劫护丛林。
野寺古槐奇绝亭亭如车盖四望皆同树身屹立丈许其颠折为五枝折处宽平可四人箕踞坐余挈胡茅两生散发豪饮其中日暮乃下·其二
作者：胡应麟
朝代：明

落落苍鳞皱，亭亭翠幄悬。百围全蔽日，千尺竞参天。老干巢孤鹤，疏枝咽乱蝉。漫誇丞相宅，璎珞梵台前。
金伯韶以春怀小草见诒讶其结交甚盛戏为赋此
作者：胡应麟
朝代：明

看花曾共忆明光，携手声名动洛阳。献赋竞誇童子日，封书犹记丈人行。交论一代饶知己，语到千秋孰擅场。若问景纯双彩笔，好飞魂梦过钱塘。
金华山三洞歌
作者：胡应麟
朝代：明

薄游金华山，信足支短筇。长啸黄初平，蹴踏金芙蓉。芙蓉峰头白云起，天风习习两腋举。相传古来洞天三十六，乃是赤松真人之所理。千岩拔崔嵬，万壑亘迤逦。高欲凌空同，侧若摧鸟鼠。括苍与台雁，琐细不足拟。帝鸿既长逝，雨师邈难招。回看昔日讲堂洞，却忆当时刘孝标。九龙蜿蜒读书处，穹岩怪石摩苍霄。荒坟突兀葬彩笔，至今词客何寥寥。讲堂信郁纡，朝真益弘敞。天门划然开，石洞豁榛莽。恍然坐我金银台，昆丘玄圃恣来往。青虬赤鲤尽罗列，三仙七圣时俯仰。幽怀转轶荡，胜槩杳莫穷。飞梁百尺下窈窕，举足却堕冰壶中。冰壶跨山腹，气势何其雄。何年虎豹穴，置此蛟龙宫。水帘参差直下五千尺，银河宛转倒泻双白虹。天孙云锦织璀璨，鲛人珠箔垂玲珑。飞流溅沫日夜不得息，惊涛涌雪六月迷长空。耸身出冰壶，倚杖息馀峭。举头万松巅，隐隐落斜照。石羊纷纷望不穷，突见双龙挂寒峤。恍惚初平兄弟骑，蜕骨遗此青天貌。俯窥曲涧仅容膝，解衣燃烛渡深黑。行行不尽一线明，万乳荧煌喷苍壁。玉树罗青葱，芝田烂金碧。谁持巨灵斧，凿此灵仙窟。真人渺何许，瑶草纷可拾。枰间数子势飞动，细看尚记当年弈。人言此穴穿四明，天窗万叠开蓬瀛。摩挲仰视众仙箓，隐见若有胡生名。吁嗟我今胡为在下土，青鞋布袜濩落如流萍。乃思昔日玉皇侧，看花醉卧芙蓉城。木公徘徊向我怒，授简谪余离太清。一落人间五千载，沧溟浩劫会巳盈。顾瞻灵境但咫尺，奋身欲飞还不能。倚杖还悲歌，壮心浩难遏。却忆云门期，瓢笠候明发。回望金华山，兹游信奇绝。馀霞映袍袖，岚翠尚明灭。何当蹑苍虬，长揖众仙列。提携两赤松，永与尘世别。
金华山杂咏八首 其一 朝真洞
作者：胡应麟
朝代：明

徙倚明霞上百盘，石门天际敞高寒。峰头生读黄庭罢，遍礼群仙白玉坛。
金华山杂咏八首 其七 紫薇岩
作者：胡应麟
朝代：明

文采曾惊六代豪，紫薇深锁白云高。何人为启藏书穴，摇落青山伴彩毫。
金华山杂咏八首 其三 双龙洞
作者：胡应麟
朝代：明

洞底双龙挂碧流，蜿蜒十里暮云愁。朝来拂拭仙人蹻，携尔同登十二楼。
金华山杂咏八首 其二 冰壶洞
作者：胡应麟
朝代：明

一线悬崖鸟道通，石床钟乳斗玲珑。飞流万尺无人到，谁缩庐山此洞中。
金华山杂咏八首 其五 芙蓉峰
作者：胡应麟
朝代：明

万仞嵯峨雾色重，青天谁削紫芙蓉。扶筇恍忆西游日，玉女盆边第一峰。
金华山杂咏八首 其八 石羊峰
作者：胡应麟
朝代：明

绝顶寒云挂玉清，三山何处有蓬瀛。乘风自叱群羊起，不向黄冠道姓名。
金华山杂咏八首 其六 赤松涧
作者：胡应麟
朝代：明

鹿田西下接鱼矶，千顷寒流照客衣。薄暮乱山风雨过，不知潭底玉龙飞。
金华山杂咏八首 其四 二仙祠
作者：胡应麟
朝代：明

台殿崔嵬锁玉京，白云遥按步虚声。他时辟谷堪寻汝，绛节双飞绕太清。
金华山杂咏八首·朝真洞
作者：胡应麟
朝代：明

徙倚明霞上百盘，石门天际敞高寒。峰头生读黄庭罢，遍礼群仙白玉坛。一线悬崖鸟道通，石床钟乳斗玲珑。飞流万尺无人到，谁缩庐山此洞中。洞底双龙挂碧流，蜿蜒十里暮云愁。朝来拂拭仙人蹻，携尔同登十二楼。台殿崔嵬锁玉京，白云遥按步虚声。他时辟谷堪寻汝，绛节双飞绕太清。万仞嵯峨雾色重，青天谁削紫芙蓉。扶筇恍忆西游日，玉女盆边第一峰。鹿田西下接鱼矶，千顷寒流照客衣。薄暮乱山风雨过，不知潭底玉龙飞。文采曾惊六代豪，紫薇深锁白云高。何人为启藏书穴，摇落青山伴彩毫。绝顶寒云挂玉清，三山何处有蓬瀛。乘风自叱群羊起，不向黄冠道姓名。
金坛邓孺孝以易诠见寄赋答时舟过京口
作者：胡应麟
朝代：明

垂髫梦入华阳洞，耳割乖龙兴飞动。茅家兄弟骑赤虬，握手胡生唤珍重。金坛坛上邓伯羔，谪籍何年离大茅。三山长啸俯六合，濯足瀛海霜空高。点易研朱闭蓬户，尘世浮荣瞥朝露。韦编几绝不肯休，恍惚羲文案头晤。成书寄我十万言，言言尽抉参同诠。丹霄择日待冲举，何物黄金称大还。还山高拄九节杖，一见初成讶神王。传语山中白衣相，屈指相逢大罗上。
金山
作者：胡应麟
朝代：明

兀立江心寺，芙蓉万古看。孤峰留杖锡，绝峤锁阑干。碧涌高天浪，青浮大海澜。妙高台上客，日暮转盘桓。
金山寺
作者：胡应麟
朝代：明

绝顶开楼殿，中流见画图。云霞千界合，宇宙一山孤。远浪晴连蜀，奔潮夜到吴。向来舟楫念，寂寞对江湖。
金陵杂诗二十首
作者：胡应麟
朝代：明

宛洛飞龙地，岐丰下凤年。河山西控蜀，象纬北朝燕。玉殿淩霄出，金城截海悬。嵯峨帝京色，万古镇江天。宝鼎成周奠，灵符大夏开。日当濠水上，云傍孝陵来。百辟瞻黄屋，千灵扈绛台。时看青琐客，鸣玉凤池回。虎豹天都近，鱼龙地轴閒。穿壕瓜步水，锁岸秣陵山。上苑明冠盖，新亭集佩环。徘徊承露掌，百尺暮云间。帝阙三秋到，人烟四望平。城闉盘海气，市井杂江声。翠管吴讴发，牙樯越舶行。未央宫万户，恍忽见蓬瀛。禁苑花如织，离宫树作行。虹桥悬太液，凤管集昭阳。日丽雕甍动，云穿碧槛藏。翠华双掩映，犹记六龙翔。画戟三千队，雕戈十二营。貔貅严左翼，熊虎列前旌。草木环滁动，蒹葭到海平。越裳重译至，何事问长缨。树色东华远，钟声大内开。红云长乐观，紫雾柏梁台。帝座罘罳拥，仙城睥睨回。蒋山青不断，百里挂崔嵬。画槛排空立，飞甍逐望低。观危鳷鹊度，台古凤凰栖。海日千门上，江云万堞齐。大堤杨柳色，彷佛旧乌啼。巷陌连松桂，园亭翳薜萝。人家王谢旧，佛寺晋梁多。北固晨钟断，西陵夜舶过。紫骝浑欲住，无奈客愁何。大道开平乐，名姝傍狭斜。黄鹂交坐柳，白马竞穿花。翠箔通云气，珠帘上月华。画梁双燕子，遥认莫愁家。玄武湖边路，西风载酒行。中流藏滟滪，叠岛象昆明。落日喧沙雁，回风动石鲸。楼船三十万，犹记汉皇营。胜绝南朝地，淹留北上程。石城看虎踞，萧寺听鸡鸣。岫锁吴云暗，江飞蜀雪明。诘朝关外路，真作弃繻行。寂寞空三殿，豪华记六朝。齐梁频禅代，支许竞招要。只字神飞动，千言思泬寥。昔人吾倘遇，玉麈向谁骄。杰阁凭虚上，回瞻帝阙西。城开千巷陌，刹涌万招提。灵谷青松合，钟山碧树齐。朝来渡江去，击楫为闻鸡。落日长干道，青丝照玉壶。碧桃双系马，绿柳半藏乌。濩落堪词客，飞扬问酒徒。纵邀金谷侣，长夜斗摴蒱。衮衮牛头路，青山极望同。天开吴楚地，寺锁晋隋宫。宿雾萦窗白，朝霞出户红。异时飞锡到，阐化大江东。句曲山中树，华阳洞口云。玉楼千地涌，金铎四天闻。老鹤传丹诀，乖龙护赤文。五芝容客采，长揖大茅君。结绮誇前代，临春忆大家。清歌传宝瑟，丽藻掷瑶华。殿倚千门月，楼飘万井霞。即今商女恨，悽绝后庭花。屈指前朝事，悲凉旧迹存。金瓯长日月，玉殿自朝昏。野雀栖朱桁，啼乌过白门。柳花香满店，愁绝送王孙。献赋趋鸾掖，题诗寄凤台。自呼狂客饮，谁问谪仙才。步忆金莲下，歌听玉树回。三山吾欲去，万仞卧蓬莱。
金陵杂诗二十首·其一
作者：胡应麟
朝代：明

宛洛飞龙地，岐丰下凤年。河山西控蜀，象纬北朝燕。玉殿淩霄出，金城截海悬。嵯峨帝京色，万古镇江天。
金陵杂诗二十首·其七
作者：胡应麟
朝代：明

树色东华远，钟声大内开。红云长乐观，紫雾柏梁台。帝座罘罳拥，仙城睥睨回。蒋山青不断，百里挂崔嵬。
金陵杂诗二十首·其三
作者：胡应麟
朝代：明

虎豹天都近，鱼龙地轴閒。穿壕瓜步水，锁岸秣陵山。上苑明冠盖，新亭集佩环。徘徊承露掌，百尺暮云间。
金陵杂诗二十首·其九
作者：胡应麟
朝代：明

巷陌连松桂，园亭翳薜萝。人家王谢旧，佛寺晋梁多。北固晨钟断，西陵夜舶过。紫骝浑欲住，无奈客愁何。
金陵杂诗二十首·其二
作者：胡应麟
朝代：明

宝鼎成周奠，灵符大夏开。日当濠水上，云傍孝陵来。百辟瞻黄屋，千灵扈绛台。时看青琐客，鸣玉凤池回。
金陵杂诗二十首·其二十
作者：胡应麟
朝代：明

献赋趋鸾掖，题诗寄凤台。自呼狂客饮，谁问谪仙才。步忆金莲下，歌听玉树回。三山吾欲去，万仞卧蓬莱。
金陵杂诗二十首·其五
作者：胡应麟
朝代：明

禁苑花如织，离宫树作行。虹桥悬太液，凤管集昭阳。日丽雕甍动，云穿碧槛藏。翠华双掩映，犹记六龙翔。
金陵杂诗二十首·其八
作者：胡应麟
朝代：明

画槛排空立，飞甍逐望低。观危鳷鹊度，台古凤凰栖。海日千门上，江云万堞齐。大堤杨柳色，彷佛旧乌啼。
金陵杂诗二十首·其六
作者：胡应麟
朝代：明

画戟三千队，雕戈十二营。貔貅严左翼，熊虎列前旌。草木环滁动，蒹葭到海平。越裳重译至，何事问长缨。
金陵杂诗二十首·其十
作者：胡应麟
朝代：明

大道开平乐，名姝傍狭斜。黄鹂交坐柳，白马竞穿花。翠箔通云气，珠帘上月华。画梁双燕子，遥认莫愁家。
金陵杂诗二十首·其十一
作者：胡应麟
朝代：明

玄武湖边路，西风载酒行。中流藏滟滪，叠岛象昆明。落日喧沙雁，回风动石鲸。楼船三十万，犹记汉皇营。
金陵杂诗二十首·其十七
作者：胡应麟
朝代：明

句曲山中树，华阳洞口云。玉楼千地涌，金铎四天闻。老鹤传丹诀，乖龙护赤文。五芝容客采，长揖大茅君。
金陵杂诗二十首·其十三
作者：胡应麟
朝代：明

寂寞空三殿，豪华记六朝。齐梁频禅代，支许竞招要。只字神飞动，千言思泬寥。昔人吾倘遇，玉麈向谁骄。
金陵杂诗二十首·其十九
作者：胡应麟
朝代：明

屈指前朝事，悲凉旧迹存。金瓯长日月，玉殿自朝昏。野雀栖朱桁，啼乌过白门。柳花香满店，愁绝送王孙。
金陵杂诗二十首·其十二
作者：胡应麟
朝代：明

胜绝南朝地，淹留北上程。石城看虎踞，萧寺听鸡鸣。岫锁吴云暗，江飞蜀雪明。诘朝关外路，真作弃繻行。
金陵杂诗二十首·其十五
作者：胡应麟
朝代：明

落日长干道，青丝照玉壶。碧桃双系马，绿柳半藏乌。濩落堪词客，飞扬问酒徒。纵邀金谷侣，长夜斗摴蒱。
金陵杂诗二十首·其十八
作者：胡应麟
朝代：明

结绮誇前代，临春忆大家。清歌传宝瑟，丽藻掷瑶华。殿倚千门月，楼飘万井霞。即今商女恨，悽绝后庭花。
金陵杂诗二十首·其十六
作者：胡应麟
朝代：明

衮衮牛头路，青山极望同。天开吴楚地，寺锁晋隋宫。宿雾萦窗白，朝霞出户红。异时飞锡到，阐化大江东。
金陵杂诗二十首·其十四
作者：胡应麟
朝代：明

杰阁凭虚上，回瞻帝阙西。城开千巷陌，刹涌万招提。灵谷青松合，钟山碧树齐。朝来渡江去，击楫为闻鸡。
金陵杂诗二十首·其四
作者：胡应麟
朝代：明

帝阙三秋到，人烟四望平。城闉盘海气，市井杂江声。翠管吴讴发，牙樯越舶行。未央宫万户，恍忽见蓬瀛。
钓台谒严祠作
作者：胡应麟
朝代：明

高台倚空双突兀，钓丝下坠桐江石。客星惨淡呼不应，片片飞云向人立。忆昔真龙起新野，百万昆阳碎如瓦。朝端但访赤伏符，泽中那问羊裘者。逍遥建武垂裳初，乃有物色来菰芦。新衔乍可授谏议，故态宁肯回狂奴。长啸还归富春濑，采药桐君坐相待。石上明霞照秋水，峰头雪瀑飞寒籁。箕山颍阳杳莫睹，太息斯人遂千古。方干谢翱两小子，废宅荒坟强为伍。胡生抗志五岳前，中岁偶落风尘缘。钓竿倘拂紫薇坐，归来与尔共拄东南天。
钜鹿公主歌
作者：胡应麟
朝代：明

油壁香车向何许，玉勒花骢汗红雨。呵殿纵横灞陵渚，夹岸行人目相语。新封大国钜鹿主，钜鹿为谁大家女。
钜鹿公主歌·其一
作者：胡应麟
朝代：明

油壁香车向何许，玉勒花骢汗红雨。
钜鹿公主歌·其三
作者：胡应麟
朝代：明

新封大国钜鹿主，钜鹿为谁大家女。
钜鹿公主歌·其二
作者：胡应麟
朝代：明

呵殿纵横灞陵渚，夹岸行人目相语。
钟天毓过访索诗赋赠
作者：胡应麟
朝代：明

沾沾越吟客，穷巷又移居。旧著参军品，新临太傅书。花香萦短屐，柳色傲长裾。寂寞黄金馆，谁今问子虚。
钟室行题淮阴侯传后
作者：胡应麟
朝代：明

黄河倒流日东转，地坼天摧钟室晚。志士千秋空扼腕，谁为淮阴明不反。忆提利剑追重瞳，邂逅关前隆准公。登坛片语定刘项，岂须垓下知雌雄。井陉战血飞长虹，齐城七十如飘风。当时楚汉在掌握，磊落千言辞蒯通。固陵长驱三十万，手挈神器归真龙。泰山为砺河为带，欲齐伊吕称元功。宁知隆准猜忌主，畏信雄图如畏羽。旌旗夜入定陶壁，警跸朝行云梦渚。朝行云梦夕出迎，天日可照微臣情。纵虎诚难缚虎易，青冥咫尺飞雷霆。列侯朝请亦奚忌，隐若大泽居长鲸。陈豨相过理则有，舍人上变谁当明。遂令身首异都市，九族并命咸阳城。嗟嗟吕姥岂办此，固知汉主行叮咛。即豨不反信亦族，欲加以罪宁无名。呜呼季也实凉德，万古愁云吊钟室。史臣徒赞宽大辞，百代枭雄定谁匹。君不见三雄死，三吕立。厕中爱姬人作彘，掌上佳儿血盈席。天道好还如一日，长信宫深辟阳入。愧杀长陵一抔土，冢中强魄无颜色。君不见亚父当年赐骸骨，虞姬效死阴陵侧。壮士至今犹悼惜，千秋为季宁为籍，嗟乎千秋为季宁为籍。
钱参戎移任北平二首
作者：胡应麟
朝代：明

飞将新移右北平，度辽横海旧知名。珠弓射日千雕避，玉帐连云万骑鸣。羽檄昼驰平乐馆，铙歌春满受降城。曾闻异日东征绩，半夜天山已结营。一剑凌空舞雪花，双旌摇日动龙蛇。从来骠骑能忧国，未灭匈奴肯顾家。苜蓿城边吹筚篥，燕支山下奏琵琶。大标铜柱祈连外，第一凌烟总浪誇。
钱参戎移任北平二首·其一
作者：胡应麟
朝代：明

飞将新移右北平，度辽横海旧知名。珠弓射日千雕避，玉帐连云万骑鸣。羽檄昼驰平乐馆，铙歌春满受降城。曾闻异日东征绩，半夜天山已结营。
钱参戎移任北平二首·其二
作者：胡应麟
朝代：明

一剑凌空舞雪花，双旌摇日动龙蛇。从来骠骑能忧国，未灭匈奴肯顾家。苜蓿城边吹筚篥，燕支山下奏琵琶。大标铜柱祈连外，第一凌烟总浪誇。
钱塘秋望
作者：胡应麟
朝代：明

郡国三秋迥，烟波四望开。潮深吴相庙，山绕越王台。远树天边没，孤帆日下来。安期如可遇，指点向蓬莱。
钱象先过访深雪中往报不克短歌柬之
作者：胡应麟
朝代：明

武林夜半北风疾，雪片垂天大于翼。孤山老梅僵欲死，跨蹇呼舟漫寻觅。东吴钱生住昭庆，拥褐高眠送长日。吟成字字敌琼瑶，皎若天花堕禅席。忆生三月来武林，啸傲西泠事琴奕。怜才总称陆士衡，好士亦有徐元直。穷愁骨相自古然，典尽鹴裘壁徒立。沾沾访我空巷中，把赠明珰示亲昵。风尘勃窣倦奔走，咫尺钱塘梦瓢笠。朝来策杖拟寻汝，泥泞阶除没双屐。美人娟娟隔湖水，一望云山思无极。登坛大老俨欲尽，艺苑今谁占名籍。羡君咳唾饶珠玑，下里千夫走辟易。文通老朽叹才尽，形秽那能不趋匿。醉拈秃管书短章，小刺聊当正平掷。他年把臂姑苏台，倘许忘年订金石。
铜雀伎
作者：胡应麟
朝代：明

松柏西陵路，君王不复游。高台铜雀暮，故苑石麟秋。舞将罗袖歇，歌倚穗帷愁。浮云渺天末，漳水共悠悠。
铜雀伎
作者：胡应麟
朝代：明
体裁：乐府曲辞

松柏西陵路，君王不复游。高台铜雀暮，故苑石麟秋。舞将罗袖歇，歌倚繐帷愁。浮云渺天末，漳水共悠悠。
长乐佳
作者：胡应麟
朝代：明

深宫斗百草，嬉游共春日。蝴蝶双飞来，故上搔头立。
长公偶以小恙为余强起卧榻间隐几对谈阅二晨夕迫归告别意殊恋恋再赋此
作者：胡应麟
朝代：明

落日长松半榻悬，科头相对欲忘眠。无劳香积千人供，默会维摩万古禅。跨鹤共观沧海上，驱鸡遥赴白云前。由来肺病文园事，赢得清虚是大还。
长史变二首
作者：胡应麟
朝代：明

懊恼爷娘痂，贪他门户热。措大作官人，儿命薄于叶。宁作中人妇，莫作上官妻。风波起平地，山岳移东西。
长史变二首·其一
作者：胡应麟
朝代：明

懊恼爷娘痂，贪他门户热。措大作官人，儿命薄于叶。
长史变二首·其二
作者：胡应麟
朝代：明

宁作中人妇，莫作上官妻。风波起平地，山岳移东西。
长夏闭关散发高卧吟诵之暇时或焚香鼓琴殊有羲皇之适信笔六首
作者：胡应麟
朝代：明

开卷小酬岁月，出门便畏风尘。十洲三岛游客，万壑千峰主人。谁言名教乐地，懒著沐猴衣冠。午睡不知日落，晏起欲废朝餐。科头不出城郭，散步或傍檐楹。前身灌园处士，今代闭户先生。尼父六经日诵，邺侯四部时开。领取千秋万世，从他九棘三槐。小草自甘惭忸，大椿终古逍遥。不梦有莘五鼎，高挂箕山一瓢。东郭飞花晏坐，北堂芳杜晨兴。回驭王阳自得，绝裾温峤何能。
长夏闭关散发高卧吟诵之暇时或焚香鼓琴殊有羲皇之适信笔六首·其一
作者：胡应麟
朝代：明

开卷小酬岁月，出门便畏风尘。十洲三岛游客，万壑千峰主人。
长夏闭关散发高卧吟诵之暇时或焚香鼓琴殊有羲皇之适信笔六首·其三
作者：胡应麟
朝代：明

科头不出城郭，散步或傍檐楹。前身灌园处士，今代闭户先生。
长夏闭关散发高卧吟诵之暇时或焚香鼓琴殊有羲皇之适信笔六首·其二
作者：胡应麟
朝代：明

谁言名教乐地，懒著沐猴衣冠。午睡不知日落，晏起欲废朝餐。
长夏闭关散发高卧吟诵之暇时或焚香鼓琴殊有羲皇之适信笔六首·其五
作者：胡应麟
朝代：明

小草自甘惭忸，大椿终古逍遥。不梦有莘五鼎，高挂箕山一瓢。
长夏闭关散发高卧吟诵之暇时或焚香鼓琴殊有羲皇之适信笔六首·其六
作者：胡应麟
朝代：明

东郭飞花晏坐，北堂芳杜晨兴。回驭王阳自得，绝裾温峤何能。
长夏闭关散发高卧吟诵之暇时或焚香鼓琴殊有羲皇之适信笔六首·其四
作者：胡应麟
朝代：明

尼父六经日诵，邺侯四部时开。领取千秋万世，从他九棘三槐。
长安僧舍邂逅庄山人静父余初未之识也静父独以意契邀余啜茗禅榻中翛然竟日垂别问姓名乃相顾大笑赠以此歌
作者：胡应麟
朝代：明

黄金台下庄静父，啸弄云烟天尺五。烹葵拉我远公社，错落芙蓉剑花吐。经年作客咸阳东，浩歌击筑飞长虹。貂裘敝尽归不得，五见黄叶号西风。何日相将武夷去，桃花九曲流春红。丹青楼殿四百八，醉谒上帝金银宫。
长安四时辞四首
作者：胡应麟
朝代：明

携手七香车，春风向狭斜。燕姬年二八，烂醉碧桃花。太液池边路，轻舟荡绿荷。三千汉宫女，齐唱采莲歌。寂寂霜天下，寒砧捣月明。长安十万户，一夜尽秋声。红袖炙瑶笙，夜醉平原馆。拂曙共鸣珂，天街雪花满。
长安四时辞四首·其一
作者：胡应麟
朝代：明

携手七香车，春风向狭斜。燕姬年二八，烂醉碧桃花。
长安四时辞四首·其三
作者：胡应麟
朝代：明

寂寂霜天下，寒砧捣月明。长安十万户，一夜尽秋声。
长安四时辞四首·其二
作者：胡应麟
朝代：明

太液池边路，轻舟荡绿荷。三千汉宫女，齐唱采莲歌。
长安四时辞四首·其四
作者：胡应麟
朝代：明

红袖炙瑶笙，夜醉平原馆。拂曙共鸣珂，天街雪花满。
长安秋暮
作者：胡应麟
朝代：明

万户西风急暮砧，钱塘秋色梦中寻。毫端漫诧相如璧，橐里谁操郭隗金。长信宫寒云漠漠，华阳社远日沈沈。登高且逐黄花醉，遮莫霜华入鬓心。
长安逢吴允兆赋赠
作者：胡应麟
朝代：明

布袜芒鞋易水游，相逢频典鹔鹴裘。论交宇宙谁青眼，握手河山共白头。上座飞谭回九列，后车传食遍诸侯。他时叱石金华顶，迟汝同登十二楼。
长安道
作者：胡应麟
朝代：明

长安开大道，佳丽壮秦京。帝座悬双阙，皇居控百城。重关函谷气，夹岸渭川声。冠盖凌云度，轩车耀日行。新丰花簇骑，上苑树巢莺。鼓吹元僚第，旌旗大将营。狭斜何处是，北里近西清。
长干行二首
作者：胡应麟
朝代：明

爷娘错嫁女，嫁与长干商。今年发滟滪，明年发浔阳。爷娘错嫁女，嫁与江陵贾。八月下潇湘，九月下扬子。
长干行二首·其一
作者：胡应麟
朝代：明

爷娘错嫁女，嫁与长干商。今年发滟滪，明年发浔阳。
长干行二首·其二
作者：胡应麟
朝代：明

爷娘错嫁女，嫁与江陵贾。八月下潇湘，九月下扬子。
长干道中书事
作者：胡应麟
朝代：明

金波鳷鹊下，玉管凤凰调。晋帐延双隗，吴妆出二乔。柘枝频度曲，桃叶旧传谣。欲认相寻处，城南十五桥。紫雾藏金屋，丹霞间玉楼。那能佳丽地，不作狭斜游。江女名无畏，卢家字莫愁。徐娘虽老去，象管不停讴。
长干道中书事·其一
作者：胡应麟
朝代：明

金波鳷鹊下，玉管凤凰调。晋帐延双隗，吴妆出二乔。柘枝频度曲，桃叶旧传谣。欲认相寻处，城南十五桥。
长干道中书事·其二
作者：胡应麟
朝代：明

紫雾藏金屋，丹霞间玉楼。那能佳丽地，不作狭斜游。江女名无畏，卢家字莫愁。徐娘虽老去，象管不停讴。
长日抱疴掩关谢一切客朝夕相酬往者惟斋中十六君焉兴文托好各赠以诗岁寒之谊要诸白首矣石屏
作者：胡应麟
朝代：明

奇峰置案头，恍忆包山麓。万朵洞天云，鞭龙入林屋。
长歌行送方翁恬游武夷
作者：胡应麟
朝代：明

方生尧治太古孙，丘壑流风今尚存。敝衣掣衿动见肘，负气不肯干豪门。自言知交遍海宇，输肝伏胆惟三人。新都汪伯玉，兴国吴明卿，里中胡元瑞，三子者，令我寤寐劳心魂。丈夫壮志在不朽，要今竹帛垂乾坤。升堂入室即先达，眼底穷通安足论。忆汝前年走兴国，云梦潇湘眼双碧。吴郎跳梁空一世，赠汝篇章朗奎壁。忆汝去年入新都，司马文名天下无。如椽立草处士传，坐令气色高菰蒲。两公声誉冠天下，汝得璠玙重增价。先生龌龊类楚囚，汝何所见何所求。方生大笑笑余懒，惟我与公交不浅。柴门相去十里强，溪上时时达鸡犬。自君总角才已闻，我向何人不道君。大苏小陆长在口，王后卢前讵足云。曹刘李杜亦男子，见君敢谓秦无人。君或未知我，我实深知君。君也歌诗遍林樾，恍揭大吕悬云门。珠玑万斛落謦欬，世人畴不攀青云。胡为靳我无一字，如挟九鼎持千钧。即今便欲武夷去，寸心耿耿当谁陈。秋风布袍寒彻骨，愿得片语回阳春。我闻生言亦大笑，过诚在我不在君。不见杜陵赠端复，文章有道交有神。家鸡野鹜种种好，大鹏斥鴳何疏亲。醉中狂笔歌赠汝，朱弦白日飞梁尘。忆生年少气横发，世世纶竿受家业。学书学剑三十年，学得新诗动吴越。青鞋半踏天竺雨，白纻全骄武林月。我谓汝诗胜汝祖，汝得余言欲起舞。先生片诺岂偶然，立榜余名在今古。高堂飒沓来寒风，绕夜芙蓉电光吐。干将莫邪自有灵，谁其拂拭华阴土。呜呼穷鬼实伺人，五亩经营生计阻。连年旱魃满山谷，赤日横天跨平陆。十家九家鬻婴孺，生也宁免妻儿哭。昼扪甑釜多游尘，晓摸瓶罂绝馀粟。床头魍魉时揶揄，屋上鸺鹠多刺促。任使喉端喙三尺，不博车前薪一束。以兹欲作闽中游，幔亭峨峨天尽头。云璈玉佩纷上界，铁船丹灶悬中流。一遇灵仙蜕凡骨，脱弃妻子如蜉蝣。先生较汝穷更甚，蹉跎四十谈封侯。老亲稚子倏抛掷，一身宇宙如悬疣。浮名鸡肋果何用，百年强半居穷愁。作歌赠汝慰汝意，仰天长啸风飕飗。三山九曲会寻汝，竹枝桂棹行夷犹。武夷君兮倘相值，挟汝烂醉金银楼。
长相思
作者：胡应麟
朝代：明

长相思，久离别，单于台上秋草歇。玉帐寒，朱旗折，三年灞陵梦，万古阴山雪。边笳日暮起塞门，流水无声陇云咽。长相思，久离别。长相思，路行难，玉关鸿雁何时还。张雾幄，捲云鬟，青灯夜未灭，翠被晓犹寒。荏苒红颜镜中老，空闺日日望刀环。长相思，路行难。
长相思·其一
作者：胡应麟
朝代：明

长相思，久离别，单于台上秋草歇。玉帐寒，朱旗折，三年灞陵梦，万古阴山雪。边笳日暮起塞门，流水无声陇云咽。长相思，久离别。
长相思·其二
作者：胡应麟
朝代：明

长相思，路行难，玉关鸿雁何时还。张雾幄，捲云鬟，青灯夜未灭，翠被晓犹寒。荏苒红颜镜中老，空闺日日望刀环。长相思，路行难。
长至后三日幼于斋头对菊同张使君陈文学周山人陆孝廉即席分赋得寒字
作者：胡应麟
朝代：明

节已过长至，花犹耐早寒。似忻彭泽采，偏称汨罗餐。袅袅团霜砌，亭亭立露盘。何当撷千朵，烂醉赤栏干。
长门怨四首
作者：胡应麟
朝代：明

罗幌飞萤玉露漙，珠帘不捲坐更阑。昭阳月色浑无赖，才到长门特地寒。锁闭葳蕤绝履綦，宫花犹发万年枝。沈香亭北无穷恨，尽在阑干独倚时。凤吹喧传隔彩霞，龙旂摇曳暮云斜。预知行幸平阳宅，不用庭前望翠华。金屋妆成尽日閒，十年红粉误朱颜。腰肢漫自誇纤细，管领华清是玉环。
长门怨四首·其一
作者：胡应麟
朝代：明

罗幌飞萤玉露漙，珠帘不捲坐更阑。昭阳月色浑无赖，才到长门特地寒。
长门怨四首·其三
作者：胡应麟
朝代：明

凤吹喧传隔彩霞，龙旂摇曳暮云斜。预知行幸平阳宅，不用庭前望翠华。
长门怨四首·其二
作者：胡应麟
朝代：明

锁闭葳蕤绝履綦，宫花犹发万年枝。沈香亭北无穷恨，尽在阑干独倚时。
长门怨四首·其四
作者：胡应麟
朝代：明

金屋妆成尽日閒，十年红粉误朱颜。腰肢漫自誇纤细，管领华清是玉环。
门有车马客行
作者：胡应麟
朝代：明

门有车马客，意气何扬扬。千金饰玉鞭，百金宝剑装。传呼动里闾，顾盼自生光。长妇出迎客，问客来何方。客言自幽蓟，乍者发渔阳。道逢远征人，寄书来故乡。开缄竟何道，细书八九行。昔为丝与桐，今为参与商。参商各异地，羽翼安得双。长跪再拜客，邀客暂徜徉。烹庖出丰膳，高宴罗酒浆。愿为传语欢，努力莫相忘。
闫蓬头歌
作者：胡应麟
朝代：明

闫先生，羽客流，发蓬蓬不裹头。身骑两白鹿，手掣䨥青虬。前生七圣相追游，飞翔八极横九州。朝升大罗顶，暮宿昆崙丘。木公授宝箓，王母发清讴。飞琼弄玉众仙女，行厨上食罗珍馐。桃花万树核如瓮，东方小儿不敢求。何来醉闯拘翼座，脱巾露顶眠琼楼。雷公轰轰上帝怒，谪向下土称蓬头。长身大腹状殊绝，赤颧红颊惊庸流。方瞳射空碧电烱，紫髯拂地苍虹流。终朝一食气逾王，终夜不寝神长游。严冬雪片大于席，寒冰十丈风飕飗。先生此时赤双足，单衣不御青貂裘。道旁观者色沮丧，真仙出世谁能俦。和光颇类柱下史，玩俗或比蒙庄周。仰天大笑暮云碧，茫茫下土皆蜉蝣。朅来偶过勾曲洞，乘鸾跨鹤三峰头。乖龙左耳割不得，飘然一苇来南州。众中遇我心莫逆，片言立使千金投。微辞奥旨发中夜，变化恍惚难先筹。时时诧我骨毛异，青城仙伯行相求。三生石上事非远，努力缮性穷熏修。愧我中年薄闻道，尘埃碌碌随轩輶。神明凋谢鬓发改，岂将七尺图封侯。感君便欲逐君去，乾坤万事同浮沤。三公七贵竟何物，五阴四大俱悬疣。何如长啸出寥廓，霍然尽豁平生愁。闫先生，且莫行，为我留，谪期未满堪夷犹。吾家别业武夷上，铁船丹灶悬高丘。幔亭之君日来下，三山九曲随冥搜。他年挟尔棹歌去，坐看大海天咫尺，巨鳌赑屃浮中流。珠宫贝殿耀金碧，清都绛阙喧琳球。鹍鹏一卧九万里，鸿鹄一举三千秋。玉皇香案倘相忆，羽翰白日飞神州。
问喻邦相病四首
作者：胡应麟
朝代：明

闭阁经旬卧起迟，青山长日对支颐。吏人莫讶休文瘦，政是初成八咏时。名姓曾闻在赤城，衙斋一卧万缘轻。惟应剩取清羸骨，白日飞凫上太清。十年归卧茂陵居，长日惟删旧著书。最是汉庭怜汲黯，病来犹得伴相如。尔闭高斋送夕阳，余愁肺病卧空床。何缘对挟飞龙去，万仞青天坐石梁。
问喻邦相病四首·其一
作者：胡应麟
朝代：明

闭阁经旬卧起迟，青山长日对支颐。吏人莫讶休文瘦，政是初成八咏时。
问喻邦相病四首·其三
作者：胡应麟
朝代：明

十年归卧茂陵居，长日惟删旧著书。最是汉庭怜汲黯，病来犹得伴相如。
问喻邦相病四首·其二
作者：胡应麟
朝代：明

名姓曾闻在赤城，衙斋一卧万缘轻。惟应剩取清羸骨，白日飞凫上太清。
问喻邦相病四首·其四
作者：胡应麟
朝代：明

尔闭高斋送夕阳，余愁肺病卧空床。何缘对挟飞龙去，万仞青天坐石梁。
问李惟寅病
作者：胡应麟
朝代：明

已似休文瘦，还耽叔夜吟。梦回芳草远，病起落花深。雨泞黄金甲，风疏白玉琴。蚤知朝谒懒，药饵称閒心。
问欧桢伯讣八韵
作者：胡应麟
朝代：明

尚忆黄冠岁，扁舟向若耶。青牛埋紫气，白鹤隐朱霞。剑合延津畔，竿留渭水涯。翻飞神武阙，寂寞广文衙。逸驾开元逝，鸿裁正始遐。高原腾雉兔，大泽返龙蛇。庾岭梅空折，罗浮桂漫芽。惟应蒿里月，夜夜惨霜笳。
闰九月九日集赵汝元
作者：胡应麟
朝代：明

高斋犹菊色，名胜竞过从。月届三秋闰，天令九日重。云林眠独鹤，星斗堕双龙。怅望桓车骑，遥听远寺钟。
闰九月望后抵淮上包稚升水部邀集署中二首
作者：胡应麟
朝代：明

白面扬亭话草玄，升沈回首一潸然。飞扬六传浮淮日，潦倒单车入洛年。剑合青萍明月底，杯分黄菊暮云前。投醪？吸长河尽，可奈平原是别筵。雕栏十二净无尘，绿酒银灯劝客频。持节汝为都水使，乘槎余是问津人。风生锦树鸣霜叶，露洗瑶台上月轮。莫讶秋宵谈易彻，廿年朋辈各参辰。
闰九月望后抵淮上包稚升水部邀集署中二首·其一
作者：胡应麟
朝代：明

白面扬亭话草玄，升沈回首一潸然。飞扬六传浮淮日，潦倒单车入洛年。剑合青萍明月底，杯分黄菊暮云前。投醪？吸长河尽，可奈平原是别筵。
闰九月望后抵淮上包稚升水部邀集署中二首·其一
作者：胡应麟
朝代：明
体裁：七言律诗

白面扬亭话草玄，升沈回首一潸然。飞扬六传浮淮日，潦倒单车入洛年。剑合青萍明月底，杯分黄菊暮云前。投醪�吸长河尽，可奈平原是别筵。
闰九月望后抵淮上包稚升水部邀集署中二首·其二
作者：胡应麟
朝代：明

雕栏十二净无尘，绿酒银灯劝客频。持节汝为都水使，乘槎余是问津人。风生锦树鸣霜叶，露洗瑶台上月轮。莫讶秋宵谈易彻，廿年朋辈各参辰。
闵山人逸之工琴奕丹青而卖药长安市秋日过访即席赋赠
作者：胡应麟
朝代：明

短褐翩翩向暮过，居然名胜对藤萝。燕京旧识悬壶技，易水重闻击筑歌。杏苑春光频烂漫，橘林秋事近如何。西风渐起枚生色，同步长安太液波。
闻司马张公萧公讣二首
作者：胡应麟
朝代：明

廿载甘棠爱，千秋大树名。断虹燕北路，斜日渭南营。部曲清笳送，官僚素旐迎。东南天半壁，谁为筑长城。北里丹旌度，西江素翣回。千秋申甫业，一代管鲍才。象纬中台坼，风云太华摧。袛应庐阜色，名姓共崔嵬。
闻司马张公萧公讣二首·其一
作者：胡应麟
朝代：明

廿载甘棠爱，千秋大树名。断虹燕北路，斜日渭南营。部曲清笳送，官僚素旐迎。东南天半壁，谁为筑长城。
闻司马张公萧公讣二首·其二
作者：胡应麟
朝代：明

北里丹旌度，西江素翣回。千秋申甫业，一代管鲍才。象纬中台坼，风云太华摧。袛应庐阜色，名姓共崔嵬。
闻商侍御按部山西有寄
作者：胡应麟
朝代：明

揽辔飞霜满冀丘，豸冠何客伴风流。千山坐拥尧都日，九派行疏禹凿流。瀚海烽清长息甲，渔阳尘起一登楼。双鸿是处南来色，愁忆长安把臂游。
闻大参滕公擢任岭南有寄二首
作者：胡应麟
朝代：明

鼓角炎荒外，旌旗大海傍。九霄悬宠渥，万里倚翱翔。郡古罗浮雪，天空粤峤霜。祗因将雨露，沾洒尽扶桑。五岭看乘传，千峰引佩刀。春随南极迥，云拥太微高。雾鳄先移瘴，溟鲸已息涛。独怜吴越士，泪满别时袍。
闻大参滕公擢任岭南有寄二首·其一
作者：胡应麟
朝代：明

鼓角炎荒外，旌旗大海傍。九霄悬宠渥，万里倚翱翔。郡古罗浮雪，天空粤峤霜。祗因将雨露，沾洒尽扶桑。
闻大参滕公擢任岭南有寄二首·其二
作者：胡应麟
朝代：明

五岭看乘传，千峰引佩刀。春随南极迥，云拥太微高。雾鳄先移瘴，溟鲸已息涛。独怜吴越士，泪满别时袍。
闻大司空朱公讣志哀十二韵
作者：胡应麟
朝代：明

匡庐摧大江，天柱折南岳。涕泪盈九原，伊人岂重作。桓桓大司空，束发仕台阁。小心历四朝，姬旦恒惕若。维昔嘉隆岁，河流泛大壑。临轩万乘送，飞驭百灵愕。八荒就疆理，四海安画诺。晚遂莼鲈兴，高蹈游广莫。裴公系安危，司马耽独乐。方勤大廷诏，忽跨辽东鹤。衣裳蹑箕尾，名姓悬海岳。煌煌亿万载，禹功在河洛。
闻安茂卿游临安作此问讯
作者：胡应麟
朝代：明

飞扬裘马各游秦，拂袖俄惊海上春。三洞稍酬新日月，五陵犹记昔风尘。纷纭白眼空调世，濩落红颜已让人。闻道如花仍共载，若耶溪色定谁亲。
闻弇州续集杀青寄怀王囧伯昆季四首
作者：胡应麟
朝代：明

四部重开诧汗牛，千金悬市定谁雠。风霜字字遥天外，怅望如椽白玉楼。副在名山更杀青，茫茫元气走群灵。从知百氏毫端废，可道传家但一经。百尺危栏跨紫虚，青藜遥夜烛前除。莫言中垒慵疏甚，阁上曾雠太乙书。万颗骊龙抱月圆，江河不废异时传。琳琅何限阶庭下，次第三株拂斗躔。
闻弇州续集杀青寄怀王囧伯昆季四首·其一
作者：胡应麟
朝代：明

四部重开诧汗牛，千金悬市定谁雠。风霜字字遥天外，怅望如椽白玉楼。
闻弇州续集杀青寄怀王囧伯昆季四首·其三
作者：胡应麟
朝代：明

百尺危栏跨紫虚，青藜遥夜烛前除。莫言中垒慵疏甚，阁上曾雠太乙书。
闻弇州续集杀青寄怀王囧伯昆季四首·其二
作者：胡应麟
朝代：明

副在名山更杀青，茫茫元气走群灵。从知百氏毫端废，可道传家但一经。
闻弇州续集杀青寄怀王囧伯昆季四首·其四
作者：胡应麟
朝代：明

万颗骊龙抱月圆，江河不废异时传。琳琅何限阶庭下，次第三株拂斗躔。
闻张助甫擢宁夏中丞喜而有作四首
作者：胡应麟
朝代：明

灿烂除书出帝京，词坛飞将旧知名。三河拥传过秦塞，六郡吹笳入汉营。露布夜驰平乐馆，风旗朝猎受降城。不须更问祈连道，谷蠡昆邪到处迎。金甲光摇獬豸冠，玉门西度旧长安。黄河曲抱中丞府，绝漠孤悬上将坛。镝控流星摧冒顿，旗搴大雪定呼韩。千烽夜静天如水，一曲梅花上贺兰。匣底霞飞玉辘轳，坛前月出绣蝥弧。中郎再问西凉俗，博望先开大夏途。令出材官齐候马，吟成词客竞呼卢。亦知记室多袁伏，能奏侬家出塞无。廿载登坛识蒯缑，欣传持节到凉州。风高汉壁初行塞，月满胡床独上楼。骠骑三千呈角抵，蛾眉二八奏箜篌。青油岂少观棋兴，目断关山是陇头。
闻张助甫擢宁夏中丞喜而有作四首·其一
作者：胡应麟
朝代：明

灿烂除书出帝京，词坛飞将旧知名。三河拥传过秦塞，六郡吹笳入汉营。露布夜驰平乐馆，风旗朝猎受降城。不须更问祈连道，谷蠡昆邪到处迎。
闻张助甫擢宁夏中丞喜而有作四首·其三
作者：胡应麟
朝代：明

匣底霞飞玉辘轳，坛前月出绣蝥弧。中郎再问西凉俗，博望先开大夏途。令出材官齐候马，吟成词客竞呼卢。亦知记室多袁伏，能奏侬家出塞无。
闻张助甫擢宁夏中丞喜而有作四首·其二
作者：胡应麟
朝代：明

金甲光摇獬豸冠，玉门西度旧长安。黄河曲抱中丞府，绝漠孤悬上将坛。镝控流星摧冒顿，旗搴大雪定呼韩。千烽夜静天如水，一曲梅花上贺兰。
闻张助甫擢宁夏中丞喜而有作四首·其四
作者：胡应麟
朝代：明

廿载登坛识蒯缑，欣传持节到凉州。风高汉壁初行塞，月满胡床独上楼。骠骑三千呈角抵，蛾眉二八奏箜篌。青油岂少观棋兴，目断关山是陇头。
闻惟寅谢事寄慰四章
作者：胡应麟
朝代：明

铜柱勋名日月傍，谁将薏苡溷行藏。袖椎无客同朱亥，弹铗何人过孟尝。动色燕台传市虎，关心辽海问岐羊。他年首事金城策，老为先零出庙堂。烨烨声名驾四豪，边烽十载罢临洮。藏弓敢抱孤臣恨，授钺宁知上将劳。箧里千章饶赋雪，床头七发快观涛。赤松黄石俱相待，底用留侯辟谷逃。明灭烽烟大海头，可堪投杼入龙楼。降王尚自惊飞将，醉尉能无阨故侯。马革场中心未老，鸱夷湖上兴难留。河山带砺先朝事，遮莫功成赋远游。十万良家剑气腾，天威南北倚凭凌。虚疑都尉降沙漠，不遣元戎驻灞陵。宇宙论功谁白马，江湖流谤几青蝇。宁知廿载东山梦，一到瓜田恨未能。
闻惟寅谢事寄慰四章·其一
作者：胡应麟
朝代：明

铜柱勋名日月傍，谁将薏苡溷行藏。袖椎无客同朱亥，弹铗何人过孟尝。动色燕台传市虎，关心辽海问岐羊。他年首事金城策，老为先零出庙堂。
闻惟寅谢事寄慰四章·其三
作者：胡应麟
朝代：明

明灭烽烟大海头，可堪投杼入龙楼。降王尚自惊飞将，醉尉能无阨故侯。马革场中心未老，鸱夷湖上兴难留。河山带砺先朝事，遮莫功成赋远游。
闻惟寅谢事寄慰四章·其二
作者：胡应麟
朝代：明

烨烨声名驾四豪，边烽十载罢临洮。藏弓敢抱孤臣恨，授钺宁知上将劳。箧里千章饶赋雪，床头七发快观涛。赤松黄石俱相待，底用留侯辟谷逃。
闻惟寅谢事寄慰四章·其四
作者：胡应麟
朝代：明

十万良家剑气腾，天威南北倚凭凌。虚疑都尉降沙漠，不遣元戎驻灞陵。宇宙论功谁白马，江湖流谤几青蝇。宁知廿载东山梦，一到瓜田恨未能。
闻杨懋功辟园城中有寄
作者：胡应麟
朝代：明

拂袖匡庐兴自浓，开成池沼半芙蓉。青山九叠窥玄阁，绿水千家抱素封。燕社琴尊时寂莫，龙沙冠盖日从容。伤心直北谈天处，坐尽双林雪夜钟。
闻汪伯玉至自京口暂寓武林僧舍走笔代柬并以奉期
作者：胡应麟
朝代：明

钱塘此日停丝笮，铁瓮经秋卧锦袍。虎豹有时惊仗钺，鱼龙无处避挥毫。湖头寺拥三天竺，海上楼观八月涛。百里兰陵归路近，西风那不醉葡萄。
闻沈纯父将还有寄
作者：胡应麟
朝代：明

南过铜柱绝风尘，北望金门恋隐沦。豆蔻花前千里客，桄榔树底十年人。骖鸾雪拥名山色，驱鳄云开大海春。闻道天鸡来旦暮，可令宣室迟孤臣。
闻清源王孝廉得第将归戏为短歌寄讯
作者：胡应麟
朝代：明

王郎再谒甘泉殿，一日声名满畿甸。中天百尺黄金台，走马看花亦堪羡。清源柳色萦啼鸦，红妆十万娇明霞。若个新知莫愁女，独倚高楼望宋家。
闻王次公自关中回寄
作者：胡应麟
朝代：明

关外千言定有无，重看紫气照三吴。青牛独夜驱函谷，赤鲤经时候太湖。宫柳折馀閒薜荔，岳莲携得傍菰芦。秋来倘忆乘槎客，坐扣双仙白玉壶。
闻王长公元美再起南都司寇走笔奉寄
作者：胡应麟
朝代：明

争传霞佩出蓬莱，紫气关前郁未开。金液好探龙虎地，玉笙聊试凤凰台。先秋列叟乘风去，后夜王郎挂雪回。林屋洞门元咫尺，不妨瓢笠暂徘徊。
闻王问伯领解南都喜而有作
作者：胡应麟
朝代：明

此夕庭阶树，真成奕叶光。赋曾标五子，名欲擅三王。客礼龙门下，神交雁塔傍。百年兄弟好，同日奏长杨。
闻王闲仲得隽燕中志喜二首
作者：胡应麟
朝代：明

阀阅三朝旧，弓裘四世新。霜蹄金騕，天种石麒麟。桂擢燕山夜，梅标碣石春。平康花似绮，结束待车轮。金泥初帝阙，玉树旧王家。间气钟三叶，奇葩炫五花。追风横大漠，蹑景度流沙。宁似吴宫外，穷年学浣纱。
闻王闲仲得隽燕中志喜二首·其一
作者：胡应麟
朝代：明

阀阅三朝旧，弓裘四世新。霜蹄金騕，天种石麒麟。桂擢燕山夜，梅标碣石春。平康花似绮，结束待车轮。
闻王闲仲得隽燕中志喜二首·其一
作者：胡应麟
朝代：明
体裁：五言律诗

阀阅三朝旧，弓裘四世新。霜蹄金騕�，天种石麒麟。桂擢燕山夜，梅标碣石春。平康花似绮，结束待车轮。
闻王闲仲得隽燕中志喜二首·其二
作者：胡应麟
朝代：明

金泥初帝阙，玉树旧王家。间气钟三叶，奇葩炫五花。追风横大漠，蹑景度流沙。宁似吴宫外，穷年学浣纱。
闻蝉二首
作者：胡应麟
朝代：明

白雁将秋至，玄蝉入暮催。清吟随落叶，密响度高槐。暑觉帘栊断，凉俄枕簟回。日长堪听汝，无拟抱琴来。客醉秋山底，蝉吟白露时。凄清流古木，断续倚高枝。静逐凉飔转，低含夕照移。枋榆吾自适，九万欲何之。
闻蝉二首·其一
作者：胡应麟
朝代：明

白雁将秋至，玄蝉入暮催。清吟随落叶，密响度高槐。暑觉帘栊断，凉俄枕簟回。日长堪听汝，无拟抱琴来。
闻蝉二首·其二
作者：胡应麟
朝代：明

客醉秋山底，蝉吟白露时。凄清流古木，断续倚高枝。静逐凉飔转，低含夕照移。枋榆吾自适，九万欲何之。
闻裕卿卧病有怀
作者：胡应麟
朝代：明

茆屋何年借，柴扉尽日扃。已无人和雪，谁问客为星。病骨留东海，雄心付北溟。暮云回首处，寂寂万山青。
闻裕卿移居山中寄询
作者：胡应麟
朝代：明

移家仍绝峤，秋色满垂藤。磴袅云千尺，峰回月半棱。龙湫寒独卧，雁宕晓频登。我亦耽奇客，寻君愧未能。
闽中谢文度以诗及新集见贻赋答
作者：胡应麟
朝代：明

一函飞雪下江鱼，惭愧同声骤起予。松菊满栽彭泽径，蓬蒿深葺杜陵居。乾坤万事悬车外，日月双峰伏枕馀。不远龙门堪汝过，幔亭云色定何如。
闽中黄孝廉过访作
作者：胡应麟
朝代：明

花底何来抱玉琴，一灯联袂夜堂深。舟移九曲多云雾，笠戴双溪半雨霖。射虎愧余终落魄，雕龙怜尔骤同心。胡床欲起征西宴，百尺危楼望水浔。
阿四既留溪南士能命更呼刘生佐酒亦以事羁赋此嘲之
作者：胡应麟
朝代：明

咫尺玄英宅，朱弦试一弹。中原留上驷，蓬岛隔飞鸾。酒压荼蘼瓮，春迟苜蓿盘。美人期不至，惆怅月华残。
阿子歌
作者：胡应麟
朝代：明

阿子住东邻，自矜好颜色。春风动罗帷，半夜邀欢入。
陆使君过访作
作者：胡应麟
朝代：明

门巷萧萧闭绿苔，高牙俄报使君来。惊心雨雪违燕市，把臂星辰聚越台。寂寞玄经沈草莽，飞扬丹诏出蓬莱。春花四百湖头寺，彩笔将因次第裁。
陆使君邀集净慈作
作者：胡应麟
朝代：明

湖天晴色照楼船，酩酊桃花又隔年。皂盖遍留三竺顶，青鞋时曳万松前。尘埃司马裘空敝，海岱元龙榻尚悬。莫向盐车谈吏隐，黄金台色正苍然。
陆楚生新居在弇园澹圃间邀余斋中啜茗即席赋
作者：胡应麟
朝代：明

爱尔新居僻，令余世事忘。一瓢寒树里，四壁浣花傍。鸿渐馀茶灶，龟蒙但笔床。坐闻邻笛起，涕泪满山阳。
陇头歌五首
作者：胡应麟
朝代：明

尘起玉门关，雕弓马上弯。身随汉飞将，乘月夺天山。番人吹筚？，汉女拨琵琶。征人三十万，若个不思家。绝塞少人行，萧萧过雁鸣。征衣犹未寄，大雪满龙城。欲寄征人信，难禁玉箸啼。惟应纸上泪，点滴到辽西。空闺一枕梦，杳杳边头去。双弯不出门，也到黄花戍。
陇头歌五首·其一
作者：胡应麟
朝代：明

尘起玉门关，雕弓马上弯。身随汉飞将，乘月夺天山。
陇头歌五首·其三
作者：胡应麟
朝代：明

绝塞少人行，萧萧过雁鸣。征衣犹未寄，大雪满龙城。
陇头歌五首·其二
作者：胡应麟
朝代：明

番人吹筚？，汉女拨琵琶。征人三十万，若个不思家。
陇头歌五首·其二
作者：胡应麟
朝代：明
体裁：乐府曲辞

番人吹筚�，汉女拨琵琶。征人三十万，若个不思家。
陇头歌五首·其五
作者：胡应麟
朝代：明

空闺一枕梦，杳杳边头去。双弯不出门，也到黄花戍。
陇头歌五首·其四
作者：胡应麟
朝代：明

欲寄征人信，难禁玉箸啼。惟应纸上泪，点滴到辽西。
陇首
作者：胡应麟
朝代：明

九月被毡裘，征人上陇头。黄龙悬塞色，白马赴边愁。陇坂高无极，寒泉咽不流。梅花何处折，肠断在朱楼。
陈囧卿过访二首
作者：胡应麟
朝代：明

危楼百尺暮云孤，象纬寒飘玉鹿卢。校士当年曾越郡，空群此日更燕都。天闲尽获龙媒否，海甸仍求骏骨无。最忆牙樯兰水畔，沧浪一曲和潜夫。高天云雾玉宸班，咫尺龙鳞近圣颜。静夜鸣珂朝北极，清秋拄笏望西山。风驰騕袅三千队，电拥骅骝十二闲。惭愧方皋谈灭没，盐车憔悴太行间。
陈囧卿过访二首·其一
作者：胡应麟
朝代：明

危楼百尺暮云孤，象纬寒飘玉鹿卢。校士当年曾越郡，空群此日更燕都。天闲尽获龙媒否，海甸仍求骏骨无。最忆牙樯兰水畔，沧浪一曲和潜夫。
陈囧卿过访二首·其二
作者：胡应麟
朝代：明

高天云雾玉宸班，咫尺龙鳞近圣颜。静夜鸣珂朝北极，清秋拄笏望西山。风驰騕袅三千队，电拥骅骝十二闲。惭愧方皋谈灭没，盐车憔悴太行间。
陈太史孟常过访
作者：胡应麟
朝代：明

环佩翩翩洛下逢，越溪犹记旧芙蓉。雕弧百中长悬虱，宝剑双飞欲化龙。载笔西清霞缥缈，雠书东观日从容。高楼肯作陈登卧，大辟翘材傍九重。
陈太学过访为借沈材叔园亭以顿行李赋此谢之
作者：胡应麟
朝代：明

意气翩翩越水头，居然名士擅风流。独将仲举千秋榻，悬向休文八咏楼。几席平原堪纵饮，杯盘河朔竞追游。亦知庑下梁鸿寄，一为穷途破旅愁。
陈方伯自闽中移蜀寄柬
作者：胡应麟
朝代：明

奏事驰仙阙，除书下圣朝。杨舲江树合，行部海棠娇。云暗三峨寺，天长万里桥。浣花溪上路，词客可重招。
陈明府书来赋答
作者：胡应麟
朝代：明

尚忆登仙共李膺，风抟水击羡鲲鹏。天长片鹢飞淮甸，地近双鱼出广陵。桃李城头春色满，蒹葭堤畔暮愁凝。高楼百尺堪同卧，把袂何时第一层。
陈玉叔书来赋答
作者：胡应麟
朝代：明

惊人曾睹孟公狂，作吏咸推仲举良。剑合飞龙延浦外，书传回雁洞庭傍。薇垣夜醉三千客，荔圃晴深十八娘。莫诧宦游专胜绝，将因题赋入长杨。
陈玉叔方伯以书扇见贻寄荅并与索鲜荔子
作者：胡应麟
朝代：明

飞椷频到瀫江滨，意气宁知岳牧臣。帝谓旬宣劳大吏，天将形胜属才人。棠阴护处连三蜀，荔子尝来遍七闽。道是枫亭神韵绝，可能笼寄隔州民。
陈生出所藏半照及匕首乞诗为离合作五言律
作者：胡应麟
朝代：明

惜别佳人意，酬知列士肠。妆台分凤影，宝匣现龙光。莲锷谁同铸，菱花意对藏。乐昌何日返，见汝合干将。
陈观察留饮赋赠
作者：胡应麟
朝代：明

豪气曾闻百尺楼，重看下榻自南州。双悬斧钺名山色，独坐楼船大海流。绝顶云霞藏雁宕，中天雷电挂龙湫。探奇不浅王郎兴，瓢笠能容次第游。
陈观察过草堂余适游金华山中不值
作者：胡应麟
朝代：明

西风遥驻越江船，竹径深惭问草玄。星斗乍看题凤日，云霞长护牧羊天。秋明斧钺群山外，梦隔旌旗一水前。莫诧雁南风景绝，平津开阁候登仙。
陈长洲杨吴县访曲水园幼于携尊夜集以河阳花作县秋浦玉为人拈韵余得花字时二明府皆将入觐并以赠行
作者：胡应麟
朝代：明

茆堂烧烛散林鸦，车骑联翩夕放衙。越峤移来闽海荔，吴天栽遍蜀城花。朱弦和处双凌雪，玉舄翔时并带霞。翘首黄金天阙近，尽将离思入蒹葭。
雀劳利二首
作者：胡应麟
朝代：明

禾傍雀啄啄，日暮不得饱。人生无百年，别家太草草。丈夫各有志，不作笼中鸡。朝歌猛虎吟，暮从野雀栖。
雀劳利二首·其一
作者：胡应麟
朝代：明

禾傍雀啄啄，日暮不得饱。人生无百年，别家太草草。
雀劳利二首·其二
作者：胡应麟
朝代：明

丈夫各有志，不作笼中鸡。朝歌猛虎吟，暮从野雀栖。
集刘金吾子大第作
作者：胡应麟
朝代：明

耀马春光上苑来，华堂丝竹玳筵开。含杯四海俱同调，授简千秋各异才。缥缈长虹悬帝阙，荧煌太白动仙台。共誇此夕金吾宴，肯信花前玉漏催。
集张仲立馆中同胡孟韬赋
作者：胡应麟
朝代：明

世事真鸡肋，吾侪日蟹螯。撩人偏笋蕨，作客又樱桃。业岂穷来擅，名应醉里逃。相看聊起色，毋拟曲江涛。
集惟寅第同顾朗生王行父作
作者：胡应麟
朝代：明

嵯峨西第接蓬莱，窈窕閒窗卧绿苔。倦已携书还越峤，狂犹击筑上燕台。宫云五色迷花驻，苑月千枝映树来。何事观涛溟海上，当筵枚发正堪裁。
集赵汝申望衢亭大雪分赋同郭翌之赵汝元
作者：胡应麟
朝代：明

郢里徵歌日，梁台奏赋年。飞霜流翠幕，密雪拥华筵。浩荡龙鳞布，飘飖鹤驭旋。春阴浓四野，瑞霭覆三躔。海冻鲸鲵蛰，林昏燕雀悬。灞桥初策骑，剡曲乍移船。叶落千林瘦，花飞万象妍。乱飘鸾掖外，斜洒凤城前。绰约翻多态，轻盈自可怜。佩疑湘女授，珰拟洛神传。素魄瑶池近，寒光玉座连。清音回白纻，丽曲奏朱弦。漫学瞿昙座，谁参慧可禅。输他袁仆射，拥被日高眠。
集郭鸿胪听歌
作者：胡应麟
朝代：明

赤栏桥子畔，来过百花丛。一径延新绿，孤亭坐落红。歌声全度雪，舞态半随风。向夕瑶台望，真疑凤下空。
雨中同行父元兆集惟寅第作
作者：胡应麟
朝代：明

皂帽攲斜白苧袍，尊前华发渐萧萧。西堂残暑驱纨扇，南陌新凉上彩毫。风度蛩声油幕远，月分萤影画墙高。从知只字千秋在，底事平原说四豪。
雨中董使君招同汪司马集诸天阁
作者：胡应麟
朝代：明

树树桃花点绿苔，万山金碧挂崔嵬。筵开五马春风驻，座合双龙暮雨来。汉殿才名饶贾董，梁园词笔愧邹枚。无论借寇当年事，突兀黄金拥蓟台。
雨过茅生赋赠二首
作者：胡应麟
朝代：明

一室长安市，萧然静者踪。途逢茅季伟，夜饭郭林宗。细雨花台奕，寒飙竹院钟。华阳何日返，白眼卧千松。易水才容棹，君垂百尺纶。巨先原任侠，方朔岂长贫。坐有含毫客，门多击筑人。怀中双刺在，肯逐五陵尘。
雨过茅生赋赠二首·其一
作者：胡应麟
朝代：明

一室长安市，萧然静者踪。途逢茅季伟，夜饭郭林宗。细雨花台奕，寒飙竹院钟。华阳何日返，白眼卧千松。
雨过茅生赋赠二首·其二
作者：胡应麟
朝代：明

易水才容棹，君垂百尺纶。巨先原任侠，方朔岂长贫。坐有含毫客，门多击筑人。怀中双刺在，肯逐五陵尘。
雨雪
作者：胡应麟
朝代：明

雨雪霏霏下，遥知行路难。将军金甲重，战士铁衣寒。落叶边淮尽，飞花度陇残。城南有思妇，拥被独更阑。
雪中二祝生携酒过访
作者：胡应麟
朝代：明

四山晴雪照疏棂，片片兰阴入座青。试问成都携酒客，几人能过太玄亭。
雪中再作此呈永叔
作者：胡应麟
朝代：明

叠鼓严钲报曙鸡，关河寒色望凄凄。飘摇落絮萦高？，绰约飞花罩大堤。鹤氅乘风天上下，渔竿横雾月东西。兰芽暮茁休相笑，玉树王家遍旧蹊。
雪中再作此呈永叔
作者：胡应麟
朝代：明
体裁：七言律诗

叠鼓严钲报曙鸡，关河寒色望凄凄。飘摇落絮萦高�，绰约飞花罩大堤。鹤氅乘风天上下，渔竿横雾月东西。兰芽暮茁休相笑，玉树王家遍旧蹊。
雪中同王少参集彭广文斋阁
作者：胡应麟
朝代：明

飞雪千门照彩毫，登台寒色满林皋。论心敢讶青毡薄，倚曲偏惊白苧高。冶艳正随仙客氅，轻盈旋拂侍臣袍。亦知郢国春难和，且傍天花醉浊醪。
雪中同王明府蔡仪曹集恒叔囧卿宅
作者：胡应麟
朝代：明

缥缈关河冻欲含，灞桥吟兴正骖驔。千门雪照梁园赋，万古天空碣石谈。柳絮楼台迷塞北，梅花篱落认江南。相逢尽是朱弦客，一奏阳春意未惭。
雪中同胡孟韬诸君集宋忠父第分得歌字
作者：胡应麟
朝代：明

朱楼百尺帝城阿，策蹇东来问叵罗。献赋客当梁苑聚，寻诗人自灞桥过。千门落絮银为殿，万井飞花玉作河。寂寞郢中高唱后，重将白雪擅新歌。
雪中寄司马汪公洎方山人刘文学
作者：胡应麟
朝代：明

千峰寒色坐霏霏，极目瑶华倚石扉。八座暂回司马驾，孤亭遥问钓鱼矶。同云匝地江华暝，密雪连空海树微。莫道剡溪仍返棹，子猷狂兴正横飞。
雪中过孟韬不值
作者：胡应麟
朝代：明

濩落怀同调，经过问索居。雪花行剡曲，云树隔匡庐。大业元龙剑，微名尚鹿车。不知玄草外，奇字近何如。
雪中陆使君过访时大计初解严
作者：胡应麟
朝代：明

千山飞雪灞陵桥，策马长安路未遥。岂为鱼盐来上国，争传牛酒锡中朝。绨袍碣石交情古，彩笔甘泉气象饶。八百璚楼春苑外，新诗随处勒岧峣。
雪夜邦相过斋中小集四首
作者：胡应麟
朝代：明

寂寞幽人卧，追寻茂宰贤。飞觞临夜雪，把袂坐高天。剡曲三更棹，梁台万古筵。异时吾党事，兰水定谁传。不谓山斋雪，能来侍从臣。谈诗双郢客，和曲几巴人。玉笛生春早，金尊促夜频。晓来飞舄处，瑞气满枫宸。彩笔寒相对，朱弦晚故留。飞仙谁鹤氅，野客自鹴裘。拥坐城云立，窥筵海月流。预愁新赋出，人拟兔园游。此夜平原醉，人间更有无。乾坤悬玉阙，日月坐冰壶。磊落新词社，萧条旧酒垆。灞桥回首处，凄绝断云孤。
雪夜邦相过斋中小集四首·其一
作者：胡应麟
朝代：明

寂寞幽人卧，追寻茂宰贤。飞觞临夜雪，把袂坐高天。剡曲三更棹，梁台万古筵。异时吾党事，兰水定谁传。
雪夜邦相过斋中小集四首·其三
作者：胡应麟
朝代：明

彩笔寒相对，朱弦晚故留。飞仙谁鹤氅，野客自鹴裘。拥坐城云立，窥筵海月流。预愁新赋出，人拟兔园游。
雪夜邦相过斋中小集四首·其二
作者：胡应麟
朝代：明

不谓山斋雪，能来侍从臣。谈诗双郢客，和曲几巴人。玉笛生春早，金尊促夜频。晓来飞舄处，瑞气满枫宸。
雪夜邦相过斋中小集四首·其四
作者：胡应麟
朝代：明

此夜平原醉，人间更有无。乾坤悬玉阙，日月坐冰壶。磊落新词社，萧条旧酒垆。灞桥回首处，凄绝断云孤。
霅钱太学懋谷过访奉赠余懋谷年家子也
作者：胡应麟
朝代：明

奕叶风流大雅堂，飞扬才藻敌文房。青鞋遍踏吴山下，皂帽频攲越水傍。赋就长杨迷国艳，栽成丛桂发天香。东南彩笔钱郎旧，名士今谁列雁行。
霞林樵隐歌为梁太学赋
作者：胡应麟
朝代：明

七闽孕奇秀，秀出壶公山。壶公悬壶住绝顶，云霞万叠供朝飧。玉宇琼楼架天末，翠葆丹旂互明灭。高寒可望不可亲，一片晴光堕林樾。林中大隐梁伯鸾，飞身直上凌崭岩。苍精之龙不肯佩，却从杜甫歌长镵。长镵朝持柄白木，伐木丁丁向空谷。竦身乍可亲猿猱，跂足时堪友麋鹿。峰回岫转兴不穷，壶公绝顶寻壶公。高霞万叠餐不尽，担头五色纷葱茏。荷担归来石床畔，两腋风生体轻健。金茎底事月底寻，石髓无劳洞中玩。君不见赤城之下吾所庐，霞标突兀千仞馀。兴公丽赋久埋没，桃花流水空踟蹰。又不见武夷之蹊君咫尺，霞幔为亭驻征跸。天孙懒织云锦裳，邂逅梯仙竟谁识。愿君大隐留人间，长林筑室三千年。春来倘挟汝南费，一筇历探壶中天。
青楼曲三十六韵
作者：胡应麟
朝代：明

紫陌青楼接上林，香车油壁凤池阴。珊瑚绕砌萦丹嶂，玛瑙当窗甃碧岑。绝代秪看双白璧，倾城何啻万黄金。鲛鮹帐煖匀苏合，玳瑁筵芬爇水沉。树树相思巢比翼，枝枝连理结同心。风鬟坠马娇堪画，雾髻盘龙力未任。淡扫春山重阁曙，斜拖秋水曲房深。床头琥珀镌文贝，几上琅玕琢翠禽。沙净鸳鸯翘绮褥，泥融鸂鶒睡罗衾。葱笼石竹缘衣绣，馥郁溪兰并带纴。理棹湖堤春漠漠，乘槎河汉夜阴阴。波填乌鹊虹千丈，水戏鱼龙兽百寻。鼓瑟湘妃传丽句，吹箫嬴女发清音。褊褼舞燕甘泉畔，宛转惊鸿洛水浔。天女大罗邀把袂，仙姝少室恋披襟。三三楚岫朝相似，六六巫峰暮半沈。玉洞玄浆霞共汎，瑶池丹醴月同斟。青鸾惯向前除下，赤凤偏宜后掖寻。日隐未央频望跸，霜飞长乐骤闻砧。银屏照胆悲华落，铁锁传心怨陆沉。织锦素娥情惨淡，题纨班氏兴萧森。崔徽谢客容颜瘁，薛媛怀人涕泪霪。窦太主骄长卧疾，息夫人憾但如瘖。生来陈后情元妒，老去徐娘思尚淫。岸隔杨花愁岁暮，江迎桃叶畏寒寝。虬髯邂逅缘持拂，犊鼻逶迤为听琴。破鉴德言怜濩落，投梭益寿笑？嵚。霓裳殿迥唐宗入，铜雀台高魏帝临。东壁王昌怀易畅，西邻宋玉赋难禁。时凭剑术祛凌暴，屡握刀头盼滞淫。落尽紫薇重倚架，开残红杏独停针。成阴结子须臾事，肠断春风杜牧吟。
青楼曲三十六韵
作者：胡应麟
朝代：明
体裁：七言排律

紫陌青楼接上林，香车油壁凤池阴。珊瑚绕砌萦丹嶂，玛瑙当窗甃碧岑。绝代秪看双白璧，倾城何啻万黄金。鲛鮹帐煖匀苏合，玳瑁筵芬爇水沉。树树相思巢比翼，枝枝连理结同心。风鬟坠马娇堪画，雾髻盘龙力未任。淡扫春山重阁曙，斜拖秋水曲房深。床头琥珀镌文贝，几上琅玕琢翠禽。沙净鸳鸯翘绮褥，泥融鸂鶒睡罗衾。葱笼石竹缘衣绣，馥郁溪兰并带纴。理棹湖堤春漠漠，乘槎河汉夜阴阴。波填乌鹊虹千丈，水戏鱼龙兽百寻。鼓瑟湘妃传丽句，吹箫嬴女发清音。褊褼舞燕甘泉畔，宛转惊鸿洛水浔。天女大罗邀把袂，仙姝少室恋披襟。三三楚岫朝相似，六六巫峰暮半沈。玉洞玄浆霞共汎，瑶池丹醴月同斟。青鸾惯向前除下，赤凤偏宜后掖寻。日隐未央频望跸，霜飞长乐骤闻砧。银屏照胆悲华落，铁锁传心怨陆沉。织锦素娥情惨淡，题纨班氏兴萧森。崔徽谢客容颜瘁，薛媛怀人涕泪霪。窦太主骄长卧疾，息夫人憾但如瘖。生来陈后情元妒，老去徐娘思尚淫。岸隔杨花愁岁暮，江迎桃叶畏寒寝。虬髯邂逅缘持拂，犊鼻逶迤为听琴。破鉴德言怜濩落，投梭益寿笑�嵚。霓裳殿迥唐宗入，铜雀台高魏帝临。东壁王昌怀易畅，西邻宋玉赋难禁。时凭剑术祛凌暴，屡握刀头盼滞淫。落尽紫薇重倚架，开残红杏独停针。成阴结子须臾事，肠断春风杜牧吟。
青楼曲八首
作者：胡应麟
朝代：明

十里秦楼近灞桥，箫声何处起岧峣。珠帘百尺东风里，双凤联翩逐翠翘。粉面三千照玉台，期门南去是蓬莱。金鞭暮过张公子，一骑潜呼万乘来。两浆频催过石城，沙棠摇曳画船明。莫愁湖上千株柳，肠断王孙作队行。一树含桃锁曲房，金笼鹦鹉唤斜阳。霍家娘子新妆罢，拥髻来迎李十郎。苏小妆楼隔画桥，涌金门外半兰桡。相携女伴巫山去，昨夜钱塘正上潮。指点平康宿暮鸦，妆台红粉簇明霞。曲江筵上诸先辈，跃马争寻阿润家。二八青衣彩袖悬，相逢如梦画堂前。无端锦瑟撩春思，历乱东风五十弦。银床梧叶堕高秋，良夜吹箫忆旧游。二十四桥天似水，画船乘月下扬州。
青楼曲八首·其一
作者：胡应麟
朝代：明

十里秦楼近灞桥，箫声何处起岧峣。珠帘百尺东风里，双凤联翩逐翠翘。
青楼曲八首·其七
作者：胡应麟
朝代：明

二八青衣彩袖悬，相逢如梦画堂前。无端锦瑟撩春思，历乱东风五十弦。
青楼曲八首·其三
作者：胡应麟
朝代：明

两浆频催过石城，沙棠摇曳画船明。莫愁湖上千株柳，肠断王孙作队行。
青楼曲八首·其二
作者：胡应麟
朝代：明

粉面三千照玉台，期门南去是蓬莱。金鞭暮过张公子，一骑潜呼万乘来。
青楼曲八首·其五
作者：胡应麟
朝代：明

苏小妆楼隔画桥，涌金门外半兰桡。相携女伴巫山去，昨夜钱塘正上潮。